
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 895 

1 Δεκεμβρίου 1994 


Το παρόν αποτελεί ορθή επανεκτύπωση του ήδη κυ κλοφορούντος ταυταρίθμου 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Π2β/οικ. 3987 

Έγκριση κανονισμού προμηθειών του Κοινωνικού Κέ¬ 
ντρου οικογένειας και Νεότητας. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 του Ν. 2.000/91 «Για την 
αποκρατικοποίηση, απλούστευση των διαδικασιών εκκα¬ 
θάρισης, ενισχύσεως των κανόνων ανταγωνισμού και άλ¬ 
λες διατάξεις». 

2. Την υπ’ αριθμ. 217/13.9.1994 απόφαση του Διοικη¬ 
τικού Συμβουλίου του Κοινωνικού Κέντρου Οικογένειας 
και Νεότητας με την οποία εγκρίθηκε ο Κανονισμός Προ¬ 
μηθειών του ως άνω Κέντρου. 

3. Την υπ’ αριθμ. ΔΥ3α/οικ.370/13.7.1994 Κοινή Από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοιν. Ασφαλί¬ 
σεων Νικόλαο Φαρμάκη και Εμμανουήλ Σκουλάκη» (ΦΕΚ 
Β' 550), αποφασίζουμε: 

Εγκρίνουμε τον κατωτέρω κανονισμό προμηθειών του 
Κοινωνικού Κέντρου Οικογένειας και Νεότητας όπως κα¬ 
ταρτίσθηκε από το ως άνω Κέντρο και εγκρίθηκε με την 
υπ’ αριθμ. 217/13.9.1994 απόφαση του Διοικητικού Συμ¬ 
βουλίου του και ο οποίος αποτελείται από 42 άρθρα. 

Η απόφαση αυτή μετά του κανονισμού να δημοσιευθεί 
στην Εφημερίδα της Κυβερνήσεως. 

ΚΑΝΟΝΙΣΜΟΣ ΠΡΟΜΗΘΕΙΩΝ 

ΚΟΙΝΩΝΙΚΟΥ ΚΕΝΤΡΟΥ 
ΟΙΚΟΓΕΝΕΙΑΣ ΚΑΙ ΝΕΟΤΗΤΑΣ 

ΚΑΙ ΤΩΝ ΥΠΗΡΕΣΙΩΝ ΑΥΤΟΥ 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Πεδίο Εφαρμογής 

Στις διατάξεις του παρόντος κανονισμού υπάγονται οι 


προμήθειες που εκτελούνται από το Κοινωνικό Κέντρο 
Οικογένειας και Νεότητος (Κ.Κ.Ο.Ν.) (Κεντρική Υπηρεσία 
ή Παρ/μα Κ.Κ.Ο.Ν. Θεσσαλονίκης) και όλες τις υπηρεσίες 
που ανήκουν σ' αυτό ήτοι: 

Παιδικές εξοχές, κατ/σεις Ηλικιωμένων, κατ/ση Συλλό¬ 
γου Υπαλλήλων Υπ. Υ.Π. και Κ.Α., Κέντρα Οικογενειακών 
Διακοπών, Στέγη Εργοζομένου Παιδιού Πειραιά, Οικοτρο¬ 
φεία Μεσοχώρας και Παναγιάς Τρικάλων, Σχολές Εκπαι- 
δεύσεως Στελεχών Π.Ε. και Εντευκτήρια Στελεχών Π.Ε. 

ΚΕΦΑΛΑΙΟ Β’ 

ΔΙΑΓΩΝΙΣΜΟΙ - ΑΞΙΟΛΟΓΗΣΗ - ΣΥΜΒΑΣΕΙΣ 
Άρθρο 2 

Προκήρυξη διαγωνισμού 

1. Οι όροι της διακήρυξης κάθε διαγωνισμού πρέπει να 
είναι σαφής και πλήρεις. 

2. Στις περιπτώσεις ανοικτού διαγωνισμού η διακήρυξη 
περιλαμβάνει τουλάχιστον τα ακόλουθα στοιχεία: 

α. Το είδος του διαγωνισμού, 
β. Το είδος, τις τεχνικές προδιαγραφές και την ποσό¬ 
τητα των προς προμήθεια υλικών, καθώς και τη δυνατό¬ 
τητα για τους προμηθευτές υποβολής προσφορών για μέ¬ 
ρος ή για το σύνολο των ζητουμένων υλικών. 

γ. Τον χρόνο, τον τόπο και τον τρόπο παράδοσης των 
υλικών ως και το χρόνο παραλαβής τους. 

δ. Το όνομα, τη διεύθυνση, τον αρμόδιο υπάλληλο, τον 
αριθμό τηλεφώνου και ΡΑΧ της υπηρεσίας που διενεργεί 
το διαγωνισμό. 

ε. Την προθεσμία μέσα στην οποία οι ενδιαφερόμενοι 
μπορούν να ζητήσουν από την υπηρεσία που διενεργεί τον 
διαγωνισμό τα σχετικά έγγραφα, το ποσό που τυχόν απαι¬ 
τείται να καταβληθεί για την χορήγηση των εγγράφων αυ¬ 
τών καθώς και τους όρους πληρωμής αυτού. 

στ. Τα αρμόδια όργανα για την αποσφράγιση των προ¬ 
σφορών, τις ημερομηνίες, ώρα και τόπο αποσφράγισης, 
καθώς και τα πρόσωπα που δικαιούνται να παρίστανται. 
ζ. Το νόμισμα της προσφερομένης τιμής, 
η. Τον τύπο, τα ποσοστά, το νόμισμα καθώς και τον 
χρόνο υποβολής των εγγυήσεων, καθώς και άλλες εξα¬ 
σφαλίσεις, εάν τυχόν ζητούνται, 
θ. Την πηγή χρημοτοδότησης και τον τρόπο πληρωμής, 
ι. Τα στοιχεία και δικαιολογητικά που είναι αναγκαία για 

την εκτίμηση του κατώτατου ορίου οικονομικών και τεχνι¬ 
κών προϋποθέσεων το οποίο η ενδιαφέρδμενη υπηρεσία 
απαιτεί από τους προμηθευτές. 

ια. Τα κριτήρια για την αξιολόγηση των προσφορών και 
την κατακύρωση της προμήθειας. 

Στην περίπτωση που κριτήριο είναι η συμφερότερη προ¬ 
σφορά καθορίζονται και τα στοιχεία με βάση τα οποία γί¬ 
νεται η αξιολόγηση της προσφοράς. 

ιβ. Την προθεσμία για την παραλαβή των προσφορών 
από την αρμόδια υπηρεσία τη διεύθυνση στην οποία πρέ¬ 
πει να αποσταλούν και τη γλώσσα στην οποία πρέπει να 
έχουν συνταχθεί. 

ιγ. Την ημερομηνία αποστολής περίληψης της διακήρυ-, 
ξης στην Υπηρεσία Επισήμων Εκδόσεων της Ευρωπαϊκής 
Ένωσης για δημοσίευση, όταν τούτο απαιτείται, 
ιδ. Τη διάρκεια ισχύος των προσφορών, 
ιε. Τις προϋποθέσεις αναπροσαρμογής του τιμήματος, 
εφόσον κρίνεται ό,τι απαιτείται τέτοιος όρος. 

ιστ. Τους παράβατους όρους, απόκλιση από τους 
οποίους συνεπάγεται οπωσδήποτε απόρριψη της προ¬ 
σφοράς. 

3. Στις περιπτώσεις κλειστού διαγωνισμού, η διακήρυξη 
περιλαμβάνει τουλάχιστον τα ακόλουθα: 

α. Τα στοιχεία της παραπάνω παραγράφου 2 του άρ¬ 
θρου τούτου, εκτός των στοιχείων των εδαφίων ε, ιβ και ιδ. 

β. Τον τύπο και το περιεχόμενο των αιτήσεων συμμετο¬ 
χής, την προθεσμία για την υποβολή τους στην αρμόδια 
υπηρεσία, τη διεύθυνση στην οποία πρέπει να υποβλη¬ 
θούν και τη γλώσσα στην οποία πρέπει να συνταχθούν. 

γ. Την ημερομηνία μέχρι την οποία θα αποσταλούν από 
την ενδιαφερόμενη υπηρεσία οι προσκλήσεις για την υπο¬ 
βολή προσφορών. 

4. Η πρόσκληση για την υποβολή προσφορών περιλαμ¬ 
βάνει τουλάχιστον τα ακόλουθα: 

α. Την προθεσμία για την υποβολή των προσφορών, την 
διεύθυνση στην οποία πρέπει να αποσταλούν και τη 
γλώσσα στην οποία πρέπει να έχουν συνταχθεί. 

β. Τα αρμόδια όργανα για την αποσφράγιση των προ¬ 
σφορών, τα πρόσωπα που μπορούν να παρίστανται καθώς 
και την ημερομηνία, ώρα και τόπο αποσφράγισης, 
γ. Τη διάρκεια ισχύος των προσφορών. 

Με την πρόσκληση αποστέλλεται σ’ αυτούς που επιλέ- 
χθηκαν για υποβολή προσφορών και η σχετική διακήρυξη 
μαζί με όλα τα συμπληρωματικά της διακήρυξης έγγραφα 
και στοιχεία. 

5. Στις περιπτώσεις πρόχειρου διαγωνισμού δεν απαι¬ 
τείται διακήρυξη. 

Άρθρο 3 

Τεχνικές Προδιαγραφές 

1. Σε κάθε διακήρυξη και σύμβαση, επισυνάπτεται η τε¬ 
χνική προδιαγραφή του προς προμήθεια υλικού, ή αναφέ- 
ρεται συγκεκριμένη προδιαγραφή. 

2. Οι τεχνικές προδιαγραφές των υπό προμήθεια υλικών 
περιλαμβάνουν όλα εκείνα τα τεχνικά χαρακτηριστικά, 
ώστε τα υλικά αυτά να εκπληρώνουν το σκοπό για τον 
οποίο προορίζονται. 

3. Δεν επιτρέπεται η αναγραφή όρων στις διακηρύξεις, 
στις συμβάσεις προμηθειών και στις τεχνικές προδιαγρα¬ 
φές που να προσδιορίζουν προϊόντα ορισμένης κατα¬ 
σκευής ή προέλευσης, ή μεθόδους επεξεργασίας οι 
οποίες έχουν ως αποτέλεσμα να ευνοούν ορισμένες επι¬ 


χειρήσεις, ή προϊόντα, εκτός εξαιρετικών περιπτώσεων 
κατά τις οποίες το αντικείμενο της διακήρυξης δεν επι¬ 
τρέπει την κατάρτιση συγκεκριμένων τεχνικών προδια¬ 
γραφών. 

Επίσης δεν επιτρέπεται να αναφέρονται οι τεχνικές 
προδιαγραφές σε εμπορικά σήματα, διπλώματα ευρεσιτε¬ 
χνίας, τύπους ορισμένης προέλευσης ή παραγωγής, εκτός 
εάν υποχρεωτικά συνοδεύονται από τις λέξεις «ή αντί¬ 
στοιχο» και εφόσον δεν είναι σαφής και πλήρως κατανοη¬ 
τές από όλους τους ενδιαφερόμενους. 

Οι τεχνικές προδιαγραφές θα περιλαμβάνουν, όταν 
απαιτείται, τις μεθόδους ποιοτικού ελέγχου των υλικών 
κατά την παραλαβή και τα εργαστήρια στα οποία διενερ- 
γούνται οι έλεγχοι. 

4. Οι διακηρύξεις και οι τεχνικές προδιαγραφές ελέγχο¬ 
νται, τροποποιούνται και εγκρίνονται από το Διοικητικό 
Συμβούλιο της Υπηρεσίας που ενεργεί την προμήθεια 
(Δ.Σ. του Κ.Κ.Ο.Ν., Δ.Σ. κατ/σης κλπ). 

Άρθρο 4 

Κανόνες Δημοσιότητας. 

1. Στις περιπτώσεις ανοικτού και κλειστού διαγωνισμού, 
η Υπηρεσία που διενεργεί το διαγωνισμό, μεριμνά για ευ- 
Ιφα γνωστοποίηση της σχετικής διακήρυξης και ειδικό¬ 
τερα: 

α. Γ ια τη δημοσίευση περίληψης σε δύο τουλάχιστον οι¬ 
κονομικές εφημερίδες και σε τοπική εφημερίδα, εάν 
υπάρχει, όταν ο διαγωνισμός προκηρύσσεται από περιφε¬ 
ρειακή Υπηρεσία. 

β. Γ ια την ανάρτηση της περίληψης σε εμφανές μέρος 
της Υπηρεσίας που διενεργεί το διαγωνισμό. 

γ. Γ ια την αποστολή περίληψης της διακήρυξης στα διά¬ 
φορα τοπικά επιμελητήρια και συνδέσμους. 

δ) Γ ια τη διάθεση της διακήρυξης ή της σχετικής ανακοί¬ 
νωσης σε περίπτωση κλειστού διαγωνισμού, στους ενδια¬ 
φερόμενους από την ημερομηνία δημοσίευσης της περί¬ 
ληψής της. 

2. Πέραν από την παραπάνω δημοσίευση περίληψη της 
διακήρυξης αποστέλλεται στην Υπηρεσία Επισήμων Εκ¬ 
δόσεων της Ευρωπαϊκής Ένωσης, εφόσον η προϋπολογι- 
σθείσα αξίας, εκτός του Φόρου Προστιθέμενης Αξίας, εί¬ 
ναι ίση ή μεγαλύτερη από την αντίστοιχη αξία σε δραχμές 
200.000 Ευρωπαϊκών Λογιστικών Μονάδων ή την αντίστο- 
χιη αξία, ύστερα από ενδεχόμενες αναπροσαρμογές του 
παραπάνω ποσού. 

3. Η δημοσίευση της περίληψης της διακήρυξης στον 
Ελληνικό Τύπο δεν γίνεται πριν από την ημερομηνία απο¬ 
στολής της περίληψης της διακήρυξης στην Υπηρεσία 
Επισήμων Εκδόσων της Ευρωπαϊκής Ένωσης, η οποία 
πρέπει να αναφέρει και την ημερομηνία αυτή και δεν μπο¬ 
ρεί να περιέχει πληροφορίες διάφορες από τις δημοσιεύ¬ 
σεις στην επίσημη εφημερίδα της Ευρωπαϊκής Ένωσης. 

4. Η δαπάνη για τη δημοσίευση περίληψης της διακήρυ¬ 
ξης στον μεν Ελληνικό τύπο, βαρύνει τους φορείς που 
εκτελούν τις προμήθειες, στη δε επίσημη εφημερίδα της 
Ευρωπαϊκής Ένωσης, την Ευρωπαϊκή Ένωση. 

5. Όλα τα παραπάνω ισχύουν και σε κάθε περίπτωση 
που απαιτείται δημοσίευση ανακοίνωσης σχετικά με δια¬ 
γωνισμό που έχει προκηρυχθεί. 

Αρθρο 5 
Γλώσσα 

1. Όλα τα έγγραφα που απαιτούνται για τη διενέργεια 
των διαγωνισμών και τη συμμετοχή σ’ αυτούς συντάσσο- 
νται στην Ελληνική γλώσσα. 

2. Από τη διακήρυξη μπορεί να επιτρέπεται η υποβολή 
των τεχνικών στοιχείων της προσφοράς στην Αγγλική 
γλώσσα. 

Αρθρο 6 

Προσόντα και δικαιολογητικά συμμετοχής 

1. Κάθε προμηθευτής που επιθυμεί να λάβει μέρος στο 
διαγωνισμό, καλείται να αποδείξει την εγγραφή του σε 
Επαγγελματικό ή Εμπορικό Μητρώο κατά τους όρους που 
καθορίζονται από τους Νόμους της χώρας που είναι εγκα¬ 
τεστημένες. 

Ειδικώτερα για τις παρακάτω αναφερόμενες χώρες - 
μέλη της Ευρωπαϊκής Ένωσης, το σχετικό αποδεικτικό 
εγγραφής παρέχεται στο Βέλγιο από το ΒΕ0Ι3ΤΒΕ ϋϋ 
ΟΟΜΜΕΒΟΕ/ΗΑΝϋΕΙ(3Ι3ΤΕΒ, στη Δανία από το ΑΚΤΙΕ- 
3ΕΙ.3ΚΑΒ3 - ΒΕΟΙ3ΤΕΒ ή από το Ρ0ΒΕΝΙΝ03 - ΒΕ6Ι- 
ΒΙΟυΕΤ ή από το ΗΑΝϋΕΙ_5ΤΕι3Ι5ΤΕΤ, στη Γερμανία από 
ΗΑΝΟΕΙ.3ΤΒΕ0Ι5ΤΕΒ ή από το ΗΑΝΟ\Λ/ΕΒΚ3ΒΟΙ-ΙΕ, στη 
Γαλλλία από το ΒΕΘΙ3ΤΒΕ ϋΙΙ ΟΟΜΜΕΒΟΕ και από το 
ΒΕΡΕΒΤΟΙΒΕ ϋΕ3 ΜΕΤΙΕΒ3 στην Ιταλία από το ΒΕΘΙ5- 
ΤΒΟ ϋΕ1_ί_Α ΟΑΜΕΒΑ ϋΙ ΟΟΜΜΕΒΟΙΟ ΙΝ01Ι5ΤΒΙΑ, Αθ- 
ΒΙΟΟί-ΤΙΙΒΑ Ε ΑΒΤΙ0ΙΑΝΑΤΟ ή από το ΒΕ0Ι5ΤΒΟ 
ΟΕΙ_1_Ε 00ΜΜΙ55Ι0ΝΙ ΡΒΟνίΝΟΙΑϋ ΡΕΒ 1_' ΑΒΙΙΘΙΑ- 
ΝΑΤΟ, στο Λουξεμβούργο από το ΒΕΟΙ3ΤΒΕ ΑΙΙΧ ΡΙΒ- 
ΜΕ3 και από το ΒΟΙ.Ε ϋΕ ΙΑ ΟΗΑΜΒΒΕ ϋΕ3 ΜΕΤΙΕΒ3 
και στην Ολλανδία από το ΗΕΝϋΕΙ_3ΒΕ0Ι5ΤΕΒ. 

Στο Ηνωμένο Βασίλειο και στην Ιρλανδία ο προμηθευ¬ 
τής δύναται να κληθεί να δείξει ότι του έχει χορηγηθεί πι¬ 
στοποιητικό εγγραφής του από το ΒΕΘΙ5ΤΒΑΒ ΟΡ ΟΟΜ- 
ΡΑΝΙΕ5 ή από το ΒΕΘΙ5ΤΒΑΒ ΟΡ ΡΒΙΕΝϋΙ,Υ 300ΙΕϋΕ3 ή 
αν κατέχει τέτοιο πιστοποιητικό, να προσκομίσει βεβαί¬ 
ωση ένορκης δήλωσης ότι ασκεί δραστηριότητες στον συ¬ 
γκεκριμένο κλάδο εμπορίου στη χώρα στην οποία είναι 
εγκατεστημένος, σε ορισμένο τόπο εργασίας και με ορι¬ 
σμένη εμπορική επωνυμία. 

2. Οι δικαιούμενοι συμμετοχής στους διαγωνισμούς 
υποβάλλουν μαζί με την προσφορά τους, τα εξής δικαιο- 
λογητικά: 

α. Οι Έλληνες πολίτες: 

1) Εγγύηση συμμετοχής στο διαγωνισμό. 

2) Απόσπασμα Ποινικού Μητρώου, έκδοσης τουλάχι¬ 
στον του τελευταίου τριμήνου, από το οποίο να προκύπτει 
ότι δεν έχουν καταδικασβεί για αδίκημα σχετικό με την 
άσκηση της επαγγελματικής τους δραστηριότητας. 

3) Πιστοποιητικό αρμόδιας δικαστικής ή διοικητικής Αρ¬ 
χής από το οποίο να προκύπτει ότι δεν τελούν υπό πτώ¬ 
χευση εκκαθάριση, αναγκαστική διαχείριση, πτωχευτικό 
συμβιβασμό, ή άλλη ανάλογη κατάσταση και επίσης ότι 
δεν τελούν υπό διαδικασία κήρυξης σε πτώχευση ή έκδο¬ 
σης απόφασης αναγκαστικής εκκαθάρισης ή αναγκαστι¬ 
κής διαχείρισης ή πτωχευτικού συμβιβασμού ή από άλλη 
ανάλογη διαδικασία, έκδοσης τουλάχιστον του τελευταίου 
τριμήνου. 

4) Πιστοποιητικό που εκδίδεται από αρμόδια κατά περί¬ 
πτωση Αρχή από το οποίο να προκύπτει ότι είναι ενήμεροι 


ως προς τις υποχρεώσεις τους που αφορούν τις εισφορές 
κοινωνικής ασφάλισης και τις φορολογικές υποχρεώσεις 
τους κατά την ημερομηνία διενέργειας του διαγωνισμού. 
Σε περίπτωση εγκατάστασής τους στην αλλοδαπή, τα δι- 
καιολογητικά των παραπάνω εδαφίων (3) και (4) εκδίδο- 
νται με βάση την ισχύουσα νομοθεσία της χώρας που είναι 
εγκατεστημένοι από την οποία και εκδίδεται στο σχετικό 
πιστοποιητικό. 

5) Πιστοποιητικό του οικείου Επιμελητηρίου, με το 
οποίο θα πιστοποιείται η εγγραφή τους σ’ αυτό και το ει¬ 
δικό επάγγελμά τους ή βεβαίωση άσκησης επαγγέλματος 
από αρμόδια Δημόσια Αρχή ή Αρχή Τοπικής Αυτοδιοίκη¬ 
σης για όσους ασκούν γεωργικό ή κτηνοτροφικό επάγ¬ 
γελμα, που θα έχουν εκδοθεί το πολύ έξι (6) μήνες πριν 
από την ημερομηνία διενέργειας του διαγωνισμού. 

β. Οι αλλοδαποί: 

1) Εγγύηση συμμετοχής στο διαγωνισμό. 

2) Απόσπασμα Ποινικού Μητρώου, ή ισοδύναμου εγγρά¬ 
φου αρμόδιας δικαστικής ή διοικητικής Αρχής της χώρας 
εγκατάστασής τους, έκδοσης τουλάχιστον του τελευταίου 
τριμήνου από το οποίο να προκύπτει ότι δεν έχουν καταδι- 
κασθεί για αδίκημα σχετικό με την άσκηση της επαγγελ¬ 
ματικής τους δραστηριότητας. 

3) Πιστοποιητικό της κατά περίπτωση αρμόδιας δικαστι¬ 
κής ή διοικητικής Αρχής της Χώρας εγκατάστασής τους, 
από το οποίο να προκύπτει ότι δεν συντρέχουν οι περιπτώ¬ 
σεις (3) και (4) του εδαφίου α της παραγράφου αυτής. 

4) Πιστοποιητικό της αρμόδιας Αρχής της Χώρας εγκα¬ 
τάστασής τους, περί εγγραφής τους στα Μητρώα του οι¬ 
κείου επιμελητηρίου ή σε ισοσύναμους επαγγελματικούς 
καταλόγους. 

γ. Τα νομικά πρόσωπα ημεδαπά ή αλλοδαπά: 

Όλα τα παραπάνω δικαιολογητικά των εδαφίων (α) και 
(β) εκτός του αποσπάσματος ποινικού μητρώου ή του ισο¬ 
δύναμου προς τούτο εγγράφου. 

δ. Οι Συνεταιρισμοί: 

1) Εγγύηση συμμετοχής στο διαγωνισμό. 

2) Βεβαίωση εποπτεύουσας αρχής ότι ο συνεταιρισμός 
λειτουργεί νόμιμα. 

3) Πιστοποιητικό αρμόδιας δικαστικής ή διοικητικής αρ¬ 
χής από το οποίο να προκύπτει ότι δεν συντρέχουν οι περι¬ 
πτώσεις (3) και (4) του εδαφίου α της παραγράφου αυτής. 

ε. Οι ενώσεις προμηθευτών που υποβάλλουν κοινή πα- 
σφορά: 

1) Όλα τα παραπάνω κατά περίπτωση δικαιολογητικά, 
για κάθε προμηθευτή που συμμετέχει στην Ένωση. 

2) Πιστοποιητικό σκοπιμότητας του ΕΟΜΜΕΧ για ενώ¬ 
σεις προμηθευτών που αποτελούνται από Μικρομεσαίες 
Μεταποιητικές Επιχειρήσεις (ΜΜΕ) ή παραγωγικούς αστι¬ 
κούς συνεταιρισμούς στις οποίες μετέχουν και επιχειρή¬ 
σεις του εσωτερικού ή εξωτερικού είτε μεγαλύτερου με¬ 
γέθους είτε με μη μεταποιητική δραστηριότητα και εφό¬ 
σον οι εργασίες που θα εκτελεστούν από τις ΜΜΕ ή τους 
παραγωγικούς αστικούς συνεταιρισμούς αντιπροσωπεύ¬ 
ουν ποσοστό μεγαλύτερο από 50%. 

Το πιστοποιητικό αυτό μπορεί να υποβληθεί και μετά 
την υποβολή της προσφοράς μέσα σε 15 ημέρας από την 
ημερομηνία διενέργειας του διαγωνισμού. 

3. Οι ΜΜΕ εκτός από τα πιό πάνω δικαιολογητικά μαζί 
με την προσφορά τους υποβάλλουν και κάθε άλλο απαραί¬ 
τητο δικαιολογητικά, που εκδίδεται ή θεωρείται από τον 

ΕΟΜΜΕΧ από το οποίο να προκύπτει ότι ανταποκρΐνεται 
στα κριτήρια που καθορίζονται για τη χρηματοδότησή τους 
από τις πράξεις που κάθε φορά εκδίδει ο Διοικητής της 
Τ ράπεζας Ελλάδος. 

4. Τα παραπάνω δικαιολογητικά, εκτός από την εγγύ¬ 
ηση συμμετοχής, μπορεί να μην υποβάλλονται μαζί με την 
προσφορά, εφόσον έχουν κατατεθεί στην Υπηρεσία και 
δεν έχει λήξει η ισχύς τους, θα γίνεται δε ρητή μνεία στη 
προσφορά σχετικά με αυτό. 

5. Εφόσον οι προμηθευτές συμμετέχουν στους διαγω¬ 
νισμούς με εκπροσώπους τους, υποβάλλουν μαζί με την 
προσφορά βεβαίωση εκπροσώπησης. 

6. Εάν σε κάποια χώρα δεν εκδίδονται τα παραπάνω πι¬ 
στοποιητικά η έγγραφα, ή δεν καλύπτουν όλες τις παρα¬ 
πάνω περιπτώσεις, μπορούν να αντικατασταθούν από 
ένορκη δήλωση του προμηθευτή που γίνεται ενώπιον δι¬ 
καστικής ή διοικητικής αρχής ή Συμβολαιογράφου. 

Για τους προμηθευτές που στη χώρα τους δεν προβλέ- 
πεται από το Νόμο ένορκη δήλωση, αυτή μπορεί να αντι- 
κατασταθεί με υπέθυνη δήλωση, βεβαιωμένου του γνη¬ 
σίου της υπογραφής του δηλούντος από αρμόδια δικα¬ 
στική ή διοικητική αρχή ή Συμβολαιογράφου. 

Αρθρο 7 

Ενώσεις προμηθευτών 

1. Στους διενεργούμενους διαγωνισμούς, δικαιούνται 
συμμετοχής ενώσεις προμηθευτών εφόσον: 

α. Ο κάθε προμηθευτής που συμμετέχει στην ένωση, 
συμβάλλει με οποιοδήποτε τρόπο στη διαμόρφωση του 
προσφερόμενου προϊόντος. 

β. Στην ένωση προμηθευτών συμμετέχουν και παραγω¬ 
γικές επιχειρήσεις σε συνολικό ποσοστό τουλάχιστον 50% 
της τιμής προσφοράς. 

2. Κάθε προμηθευτής που συμμετέχει στην ένωση πρέ¬ 
πει να πληρεί τις προϋποθέσεις των περιπτώσεων (3) και 
(4) της παραγράφου 2α του άρθρου 6 του παρόντος. 

3. Η ένωση προμηθευτών υποβάλλει κοινή προσφορά, η 
οποία υπογράφεται υποχρεωτικά είτε από όλους τους 
προμηθευτές που αποτελούν την ένωση, είτε από εκπρό¬ 
σωπό τους εξουσιοδοτημένο με συμβολαιογραφική 
πράξη. Στην προσφορά απαραιτήτως πρέπει να αναγρά¬ 
φεται η ποσότητα του υλικού ή το μέρος αυτού που αντι¬ 
στοιχεί στον καθένα στο σύνολο της προσφοράς. 

4. Με την υποβολή της προσφοράς κάθε μέλος της 
ένωσης ευθύνεται εις ολόκληρο. Σε περίπτωση κατακύ- 
ρωσης η ανάθεσης της προμήθειας η ευθύνη αυτή εξακο¬ 
λουθεί μέχρι πλήρους εκτέλεσης της σύμβασης. 

5. Σε περίπτωση που εξαιτίας ανικανότητας για οποιο- 
δήποτε λόγο ή ανωτέρας βίας, μέλος της ένωσης δεν μπο¬ 
ρεί να ανταποκριθεί στις υποχρεώσεις της ένωσης κατά το 
χρόνο αξιολόγησης των προσφορών, τα υπόλοιπα μέλη 
συνεχίζουν να έχουν την ευθύνη ολόκληρης της κοινής 
προσφοράς με την ίδια τιμή. 

Εάν η παραπάνω ανικανότητα προκύψει κατά το χρόνο 
εκτέλεσης της σύμβασης, τα υπόλοιπα μέλη συνεχίζουν 
να έχουν την ευθύνη της ολοκλήρωσης αυτής με την ίδια 
τιμή και όρους. 

Τα υπόλοιπα μέλη της ένωσης και στις δύο παραπάνω 
περιπτώσεις μπορούν να προτείνουν αντικατάσταση. Η 
αντικατάσταση μπορεί να εγκριθεί με απόφαση του Διοι¬ 
κητικού Συμβουλίου της Υπηρεσίας που διενεργεί το δια¬ 


γωνισμό, ύστερα από γνωμοδότηση της επιτροπής διενέρ¬ 
γειας του διαγωνισμού. 

Αρθρο 8 

Κριτήρια αξιολόγησης των αιτήσεων προμηθευτών για 
τη συμμετοχή του σε κλειστούς διαγωνισμούς 

1. Για την επιλογή των προμηθευτών που θα κληθούν να 
υποβάλλουν προσφορές και προκειμένου να διαπιστωθεί 
η φερεγγυότητά τους, η επαγγελματική αξιοπιστία τους ή 
χρηματοπιστωτική και οικονομική γενικότερα κατάστασή 
τους και οι τεχνικές δυνατότητές τους, λαμβάνονται 
υπόψη: ' 

α. Οι τυχόν νομικοί περιορισμοί λειτουργίας της επιχεί¬ 
ρησης. 

β. Εάν έχει αποκλειστεί η συμμετοχή τους σε διαγωνι¬ 
σμούς του Δημοσίου. 

γ. Εάν έχουν υποπέσει σε σοβαρό παράπτωμα κατά την 
άσκηση της επαγγελματικής τους δραστηριότητας. 

δ. Η συνέπεια της επιχείρησης στην εκπλήρωση τόσο 
των συμβατικών της υποχρεώσεων, όσον και των υποχρε- 
ώοεών της προς Υπηρεσίες του Δημοσίου Τομέα. 

ε. Εάν έχουν κάνει ψευδείς ή ανακριβείς δηλώσεις κατά 
την παροχή πληροφοριών που ζητούνται από την Υπηρε¬ 
σία. 

στ. Η οικονομική επιφάνεια της επιχείρησης, 
ζ. Η επιχειρηματική δομή, όπως η μορφή της επιχείρη¬ 
σης, το εύρος της δραστηριότητάς της και το κύρος της. 
η. Οι εμπορικές επιδόσεις της επχείρησης. 
θ. Ο τεχνικός εξοπλισμός και το προσωπικό που διαθέ¬ 
τει η επιχείρηση, 
ι. Η παραγωγική δυνατότητα, 
ια. Η ποιότητα των προϊόντων, 
ιβ. Κάθε άλλο κριτήριο υπό την προϋπόθεση ότι τούτο 
θα αναφέρετι στη διακήρυξη. 

2. Κατά τη διαδικασία επιλογής των προμηθευτών, η 
Υπηρεσία που διενεργεί τον διαγωνισμό έχει την ευχέρεια 
να ζητήσει οποιαδήποτε κατά την κρίσην της δικαιολογη- 
τικά είτε από αυτά που αναφέρονται στο άρθρο 6 του πα¬ 
ρόντος, εκτός της εγγύησης συμμετοχής, είτε και από τα 
ακόλουθα: 

α. Κατάλληλα τραπεζικά έγγραφα, αντίγραφο ή από¬ 
σπασμα του ισολογισμού της επιχείρησης, δήλωση περί 
του συνολικού ύψους του κύκλου εργασιών της επιχείρη¬ 
σης, καθώς και του κύκλου εργασιών της που αφορά ειδι¬ 
κότερα το υπό προμήθεια υλικό, κατά τις τρεις προηγού¬ 
μενες του έτους διαγωνισμού οικονομικές χρήσεις. 

Εάν η επιχείρηση λειτουργεί ή ασκεί επιχειρηματική 
δραστηριότητα σχετικά με το υπό προμήθειες υλικό, κατά 
το χρονικό διάστημα που δεν επιτρέπει την έκδοση, κατά 
νόμον, τριών ισολογισμών, υποβάλλει τους ισολογισμούς 
που έχουν εκδοθεί και τα σχετικά επίσημα στοιχεία που 
υπάρχουν κατά το διάστημα αυτό. 

β. Κατάλογο στον οποίο αναφέρονται οι κυριότερες πα¬ 
ραδόσεις των τριών τελευταίων χρόνων και ειδικότερα τα 
υλικά, οι ποσότητες, η αξία, οι ημερομηνίες παραγγελίας 
παράδοσης και υποχρέωσης παράδοσης καθώς και οι πα¬ 
ραλήπτες (δημοσίου ή ιδιωτικού τομέα). 

Στην περίπτωση που ο παραλήπτης ανήκει στον δημό¬ 
σιο τομέα οι παραδόσεις αποδεικνύονται με σχετικά έγ¬ 
γραφα της αρμόδιας Υπηρεσίας, στα οποία θα αναφέρο- 
νται και η εμπρόθεσμη ή μη παράδωση των υλικών. Στην 
περίπτωση που ο παραλήπτης ανήκει στον ιδιωτικό τομέα 
οι παραδόσεις αποδεικνύονται με επίσημα παραστατικά 
έγγραφα πώλησης. 

γ. Περιγραφή του τεχνικού εξοπλισμού της επιχείρησης 
και των μέσων ελέγχου. 

δ. Κατάσταση προσωπικού κατά ειδικότητα θεωρημένη 
από αρμόδια αρχή. 

ε. Δείγμα των προσφερομένων υλικών, περιγραφή ή 
φωτογραφίες αυτών. 

στ. Πιστοποιητικά που εκδίδονται από επίσημα γραφεία 
ποιοτικού ελέγχου ή αρμόδιες Υπηρεσίες, που να βεβαιώ¬ 
νουν τήρηση ορισμένων προδιαγραφών ή προτύπων των 
προϊόντων, όταν απαιτούνται από την Υπηρεσία. 

3. Όσοι από αυτούς που πληρούν τις παραπάνω προϋ¬ 
ποθέσεις επιλεγούν να υποβάλλουν προσφορά με από¬ 
φαση του Διοικητικού Συμβουλίου της Υπηρεσίας που διε¬ 
νεργεί το διαγωνισμό, ύστερα από γνωμοδότηση της Επι¬ 
τροπής διενέργειας του διαγωνισμού, οφείλουν να προ¬ 
σκομίσουν τα δικαιολογητικά του άρθρου 6 του παρόντος 
καθώς και τα προαναφερόμενα (παρ. 2) εκτός εκείνων 
που έχουν ήδη προσκομισθεί και δεν έχει λήξει η ισχύς 
τους. 

4. Στην περίπτωση που υποβάλλεται αίτηση συμμετο¬ 
χής από προμηθευτή που δεν είναι ο ίδιος κατασκευα¬ 
στής, ολικά η μερικά του υπό προμήθεια υλικού τα παρα¬ 
πάνω ισχύουν τόσο για τον ίδιο όσο και για τον κατασκευα¬ 
στή. 

Αρθρο 9 

Κατά την αξιολόγηση προμηθευτών για προσφορές που 
υποβάλλουν σε ανοικτούς διαγωνισμούς, λαμβάνονται 
υπόψη τα κριτήρια που αναφέρονται στο προηγούμενο 
άρθρο 8. 

Αρθρο 10 

Προθεσμίες Διαγωνισμών 

1. Στους ανοικτούς διαγωνισμούς: 

α. Η προθεσμία για τη διενέργεια του ανοικτού διαγωνι¬ 
σμού δεν πρέπει να είναι μικτρότερη των 36 ημερών από 
την ημερομηνία αποστολής της περίληψης της διακήρυ¬ 
ξης στην Υπηρεσία Εκδόσεων της Ευρωπαϊκής Ενωσης η 
από την ημερομηνία δημοσίευσής της στον Ελληνικό 
Τύπο, όταν δε απαιτείται δημοσίευση στην επίσημη εφη¬ 
μερίδα της Ευρωπαϊκής Ενωσης, σύμφωνα με τις διατά¬ 
ξεις του άρθρου 4 του παρόντος. 

Σε περιπτώσεις κατά τις οποίες επείγοντες λόγοι καθι¬ 
στούν την προθεσμία αυτή ανεφάρμοστη, τότε μπορεί να 
περιοριστεί, με απόφαση του Διοικητικού Συμβουλίου της 
Υπηρεσίας που διενεργεί το διαγωνισμό, μέχρι (20) ημέ¬ 
ρες για τις προμήθεις των οποίων η προϋπολογιζόμενη 
αξία, χωρίς το φόρο προστιθέμενης αξίας, είναι μικρότερη 
από την αντίστοιχη αξία σε δραχμές των διακοσίων χιλιά¬ 
δων (200.000) Ευρωπαϊκών Λογιστικών Μονάδων, όπως 
προβλέπεται στο Π.Δ. 105/89 (ΦΕΚ 45/Α/10.2.89). 

β. Εφόσον από τους ενδιαφερόμενους προμηθευτές, 
ζητηθούν έγκαιρα τα σχετικά με τον προκηρυσσόμενο δια¬ 
γωνισμό έγγραφα, αυτά παραδίδοντάι ή αποστέλλονται σε 
αυτούς, μέσα σε τέσσερις (4) εργάσιμες ημέρες από τη 
λήψη της σχετικής αίτησης. 

γ. Εφόσον ζητηθούν εμπρόθεσμα συμπληρωματικές 
πληροφορίες, σχετικές με τα έγγραφα του διαγωνισμού, 
αυτές παρέχονται έξι (6) τουλάχιστον ημέρες, πριν από 
την ημερομηνία που έχει οριστεί για την υποβολή των προ¬ 
σφορών. 

Οι συμπληρωματικές πληροφορίες αποστέλλονται ή 
παραδίδονται το αργότερο τέσσερις (4) εργάσιμες ημέρες 
μετά τη λήψη της σχετικής αίτησης. 


δ. Στις περιπτώσεις όπου οι προσφορές δύνανται να γί¬ 
νουν μόνον κατόπιν επιτόπιου επισκέψεως ή κατόπιν αμέ¬ 
σου εξετάσεως των δικαιολογητικών της προκήρυξης, η 
προθεσμία που ορίζεται στο εδάφιο α της παραγράφου 
αυτής πρέπει να παρατείνεται ανάλογα. 

2. Στους κλειστούς διαγωνισμούς: 

α. Η προθεσμία για την υποβολή αιτήσεων συμμετοχής 
σε κλειστό διαγωνισμό δεν πρέπει να είναι μικρότερη των 
21 ημερών από την ημερομηνία αποστολής περίληψης 
της διακήρυξης στην Υπηρεσία Επισήμων Εκδόσεων της 
Ευρωπαϊκής Ενωσης για δημοσίευση, ή από την ημερομη¬ 
νία δημοσίευσής της στον Ελληνικό τύπο, όταν δεν απαι¬ 
τείται δημοσίευση στην επίσηση εφημερίδα της Ευρωπαϊ¬ 
κής Ένωσης, σύμφωνα με τις διατάξεις του άρθρου 4 του 
παρόντος. 

Σε περιπτώσεις κατά τις οποίες επείγοντες λόγοι καθι¬ 
στούν την προθεσμία αυτή ανεφάρμοστη, τότε μπορεί να 
περιορισθεί με απόφαση του Διοικητικού Συμβουλίου της 
Υπηρεσίας που διενεργεί το διαγωνισμό μέχρι 12 ημέρες. 

Για τον καθορισμό των προθεσμιών αυτών συνυπολογί¬ 
ζονται οι ημερομηνίες της αποστολής περίληψης της δια¬ 
κήρυξης στην Υπηρεσία Επισήμων εκδόσεων της Ευρω¬ 
παϊκής Ένωσης ή της δημοσίευσης στον Ελληνικό τύπο 
και της τελευταίας ημερομηνίας για την υποβολή της αίτη¬ 
σης συμμετοχής. 

β. Στους προμηθευτές που έχουν επιλεγεί για την υπο¬ 
βολή προσφοράς αποστέλλεται έγγραφη πρόσκληση ταυ¬ 
τόχρονα και με τους ίδιους όρους. 

γ. Η προθεσμία για την υποβολή των προσφορών δεν 
πρέπει να είναι μικρότερη των 21 ημερών, από την ημερο¬ 
μηνία αποστολής της έγγραφης πρόσκλησης. 

Σε περιπτώσεις κατά τις οποίες επείγοντες λόγοι καθι¬ 
στούν την προθεσμία αυτή ανεφάρμοστη, τότε μπορεί να 
περιορισθεί με απόφαση του Δ.Σ. της Υπηρεσίας που διε¬ 
νεργεί το διαγωνισμό, μέχρι 10 ημέρες, από την ημερομη¬ 
νία αποστολής της έγγραφης πρόσκλησης. 

Γ ια τον καθορισμό των προθεσμιών αυτών συνυπολογί¬ 
ζονται και οι ημερομηνίες της αποστολής της έγγραφης 
πρόσκλησης και της τελευταίας ημερομηνίας για την υπο¬ 
βολή της προσφοράς. 

δ. Εφόσον ζητηθούν εμπρόθεσμα συμπληρωματικές 
πληροφορίες σχετικές με τη συγκεκριμένη προμήθεια, 
αυτές παρέχονται έξι (6) τουλάχιστον ημέρες πριν από την 
ημερομηνία που έχει ορισθεί για την υποβολή των προ¬ 
σφορών. 

Οι συμπληρωματικές πληροφορίες αποστέλλονται ή 
παραδίδονται το αργότερο τέσσερις (4) εργάσιμες ημέρες 
μετά τη λήψη της σχετικής αίτησης. 

Σε περιπτώσεις κατά τις οποίες επείγοντες λόγοι καθι¬ 
στούν την προθεσμία αυτή ανεφάρμοστη, τότε μπορεί να 
ορισθεί σε τέσσερις (4) ημέρες, πριν από την ημερομηνία 
που έχει ορισθεί για την υποβολή των προσφορών. 

ε. Οι αιτήσεις για συμμετοχή σε διαγωνισμό δύναται να 
αποστέλλονται ταχυδρομικώς, τηλεγραφικώς με τηλέ¬ 
τυπο ή με τηλεαντίγραφο. 

Στις τρεις τελευταίες περιπτώσεις οι αιτήσεις πρέπει να 
επιβεβαιώνονται με επιστολή, με την προϋπόθεση ότι 
αυτή θα παραληφθεί εμπρόθεσμα. 

στ. Στις περιπτώσεις όπου προσφορές δύναται να γί¬ 
νουν μόνο κατόπιν επιτόπιου επισκέψεως ή κατόπιν αμέ¬ 
σου εξετάσεως των δικαιολογητικών της προκήρυξης, η 
προθεσμία που ορίζεται στο εδάφιο α, της παραγράφου 

αυτής πρέπει να παρατείνεται ανάλογα. 

3. Με απόφαση του Διοικητικού Συμβουλίου της Υπηρε¬ 
σίας που διενεργεί το διαγωνισμό, μπορεί να μετατίθεται η 
ημερομηνία της υποβολής των αιτήσέων συμμετοχής ή 
της διενέργειας διαγωνισμού, με ή χωρίς τροποποιήσεις 
των όρων της πρόσκλησης ή της διακήρυξης. Όταν η με¬ 
τάθεση γίνεται χωρίς τροποποίηση των όρων της πρό¬ 
σκλησης ή της διακήρυξης το χρονικό διάστημα της μετά¬ 
θεσης ορίζεται με την ανωτέρω απόφαση. Όταν η μετά¬ 
θεση γίνεται με τροποποίηση των όρων της πρόσκλησης ή 
της διακήρυξης πρέπει από την ημερομηνία δημοσίευσης 
της σχετικής ανακοίνωσης μέχρι την ημερομηνία υποβο¬ 
λής των αιτήσεων συμμετοχής ή διενέργειας του διαγωνι¬ 
σμού, να μεσολαβεί χρονικό διάστημα όχι μικρότερο του 
ορισθένος από την αρχική πρόσκληση ή διακήρυξη, εκτός 
αν από την απόφαση μετάθεσης προβλέπεται η σύντμηση 
του χρόνου αυτού, τηρουμένων των προθεσμιών που ορί¬ 
ζονται στις προηγούμενες παραγράφους. 

Στις περιπτώσεις αυτές, όσον αφορά την δημοσίευση, 
ακολουθείται η ίδια διαδικασία που προβλέπεται από το 
άρθρο 4 του παρόντος. 

Αρθρο 11 

Χρόνος και τρόπος υποβολής προσφορών 

1. Όσοι επιθυμούν να λάβουν μέρος σε διαγωνισμό, 
πρέπει να καταθέσουν έγγραφες προσφορές μέσα στην 
προθεσμία που ορίζεται από τη σχετική διακήρυξη ή πρό¬ 
σκληση. 

2. Οι προσφορές παραλαμβάνονται από την αρμόδια 
Υπηρεσία που διενεργεί το διαγωνισμό. 

3. Εάν από τη διακήρυξη ή την πρόσκληση προβλέπεται 
ότι μαζί με την προσφορά πρέπει να κατατεθούν και δείγ¬ 
ματα του υλικού, αυτά κατατίθενται πριν από το διαγωνι¬ 
σμό στην Υπηρεσία, η δε σχετική απόδειξη υποβάλλεται 
μαζί με την προσφορά. Κατάθεση δείγματος δεν απαιτεί¬ 
ται σε περίπτωση που έχει ήδη κατατεθεί κατά την αξιολό¬ 
γηση των αιτήσεων συμμετοχής σε κλειστό διαγωνισμό. 

4. Οι προσφορές μπορεί να αποστέλλονται στην Υπηρε¬ 
σία με οποιοδήποτε τρόπο και παραλαμβάνονται με από¬ 
δειξη, με την απαραίτηση όμως προϋπόθεση ότι αυτές θα 
περιέρχονται στην Υπηρεσία μέχρι την προηγούμενη της 
ημερομηνίας διενέργειας του διαγωνισμού. Στις περιπτώ¬ 
σεις αυτές, όταν απαιτείται κατάθεση δείγματος, επιτρέ¬ 
πεται η αποστολή του σύμφωνα με τα οριζόμενα παρα¬ 
πάνω, υπό την προϋπόθεση όμως ότι τούτο θα περιέλθει 
στην υπηρεσία μέχρι τέσσερις (4) ημέρες από την επο¬ 
μένη της ημερομηνίας διενέργειας του διαγωνισμού, το δε 
αποδεικτικό αποστολής θα περιέχεται απαραίτητα στο 
φάκελλο προσφοράς με τα τεχνικά στοιχεία. 

5. Στις περιπτώσεις που οι υποβαλλόμενες ή οι ταχυ¬ 
δρομικά αποστελλόμενες προσφορές δεν πληρούν τα ορι¬ 
ζόμενα από τις διατάξεις των προηγουμένων παραγράφων 
του παρόντος άρθρου, δεν λαμβάνονται υπόψη. 

6. Προσφορές που περιέρχονται στην Υπηρεσία με 
οποιονδήποτε τρόπο πριν από τη διενέργεια του διαγωνι¬ 
σμού, δεν αποσφραγίζονται αλλά παραδίδονται στα αρμό¬ 
δια όργανα που παραλαμβάνουν τις προσφορές προ της 
εκπνοής της προθεσμίας που καθορίζεται από τη διακή¬ 
ρυξη ή την πρόσκληση, προκειμένου να αποσφραγισθούν 
μαζί με τις άλλες που κατατέθηκαν με την προαναφερό- 
μενη διαδικασία. Στην περίπτωση κλειστού διαγωνισμού 
τυχόν υποβληθείσα προσφορά από προμηθευτή που δεν 


προσκλήθηκε προς τούτο, επιστρέφεται από την Υπηρε¬ 
σία χωρίς να αποσφραγισθεί. Επίσης επιστρέφονται, χω¬ 
ρίς να αποσφραγισθούν και οι προσφορές που υποβάλλο¬ 
νται ή περιέρχονται στη Υπηρεσία, με οποιονδήποτε 
τρόπο,εκπρόθεσμα. 

7. Στο φάκελλο κάθε προσφοράς πρέπει να αναγράφο 
νται ευκρινώς: 

α. Η λέξη ΠΡΟΣΦΟΡΑ με κεφαλαία γράμματα. 

β. Ο πλήρης τίτλος της αρμόδιας Υπηρεσίας που διενερ¬ 
γεί την προμήθεια. 

γ. Ο αριθμός της διακήρυξης. 

δ. Η ημερομηνία διενέργειας του διαγωνισμού. 

ε. Τα στοιχεία του αποστολέα. 

Άρθρο 12 
Προσφορές 

1. Με ποινή να μη γίνουν αποδεκτές, οι προσφορές 
υποβάλλονται μέσα σε φάκελλο σφραγισμένο, σε δύο 
αντίγραφα, ο οποίος θα φέρει τις ενδείξεις που αναφέρο- 
νται στο άρθρο 11 του παρόντος. Μέσα στο φάκελλο προ¬ 
σφοράς τοποθετούνται όλα τα σχετικά με την προσφορά 
στοιχεία και ειδικότερα ως εξής: 

α. Σε περίπτωση που ο διαγωνισμός γίνεται με κριτήριο 
τη χαμηλότερη μόνον τιμή, στον κυρίως φάκελλο προσφο¬ 
ράς τοποθετούνται όλα τα ζητούμενα δικαιολογητικά και η 
εγγύηση συμμετοχής. Τα τεχνικά στοιχεία της προσφοράς 
τοποθετούνται σε χωριστό σφραγισμένο φάκελλο, μέσα 
στον κυρίως φάκελλο, με την ένδειξη «ΤΕΧΝΙΚΗ ΠΡΟ¬ 
ΣΦΟΡΑ». Τα οικονομικά στοιχεία της προσφοράς τοποθε¬ 
τούνται σε χωριστό σφραγισμένο φάκελλο, επίσης μέσα 
στον κυρίως φάκελλο, με την ένδειξη «ΟΙΚΟΝΟΜΙΚΗ 
ΠΡΟΣΦΟΡΑ». 

β. Σε περίπτωση που ο διαγωνισμός γίνεται με κριτήριο 
τη συμφερότερη προσφορά, στον κυρίως φάκελλο προ¬ 
σφοράς τοποθετούνται όλα τα ζητούμενα δικαιολογητικά 
και η εγγύηση συμμετοχής. Τα τεχνικά καθώς και τα λοιπά 
στοιχεία της προσφοράς, όπως κατατάσσονται στις ομά¬ 
δες που αναφέρονται στο άρθρο 20 του παρόντος, τοπο¬ 
θετούνται σε χωριστό σφραγισμένο φάκελλο, μέσα στον 
κυρίως φάκελλο, με την ένδειξη «ΤΕΧΝΙΚΗ ΠΡΟΣΦΟΡΑ». 
Τα οικονομικά στοιχεία της προσφοράς τοποθετούνται σε 
χωριστό σφραγισμένο φάκελλο, επίσης μέσα στον κυρίως 
φάκελλο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ». 

2. Οι φάκελλοι τεχνικής και οικονομικής προσφοράς, θα 
φέρουν και τις ενδείξεις του κυρίως φακέλλου. 

3. Σε περίπτωση που τα τεχνικά στοιχεία της προσφο¬ 
ράς δεν είναι δυνατόν, λόγω του μεγάλου όγκου, να τοπο¬ 
θετηθούν στον κυρίως φάκελλο, τότε αυτά συσκευάζο¬ 
νται ιδιαίτερα και ακολουθούν τον κυρίως φάκελλο με την 
ένδειξη «ΠΑΡΑΡΤΗΜΑ ΠΡΟΣΦΟΡΑΣ» και τις λοιπές εν¬ 
δείξεις του κυρίως φακέλλου. 

4. Οι προσφορές δεν πρέπει να έχουν ξέσματα, σβυσί- 
ματα, προσθήκες, διορθώσεις. Εάν υπάρχει στην προ¬ 
σφορά οποιαδήποτε διόρθωση, αυτή πρέπει να είναι κα¬ 
θαρογραμμένη και μονογραμμένη από τον προσφέροντα, 
το δε αρμόδιο όργανο παραλαβής και αποσφράγισης των 
προσφορών πρέπει κατά τον έλεγχο να καθαρογράψει την 
τυχόν διόρθωση και να μονογράψει και σφραγίσει αυτή. Η 
προσφορά απορρίπτεται όταν υπάρχουν σ’ αυτή διορθώ¬ 
σεις οι οποίες την καθιστούν ασαφή κατά την κρίση του 
οργάνου αξιολόγησης των προσφορών. 

5. Οι προσφορές χαρτοσημαίνονται σύμφωνα με το 

νόμο περί χαρτοσήμου. Οι προσφορές που υποβάλλονται 
απευθείας από αλλοδαπούς προμηθευτές ταχυδρομικώς, 
δεν υπόκεινται στην παραπάνω χαρτοσήμανση. Οι προ¬ 
σφορές που υποβάλλονται από αλλοδαπούς προμηθευτές 
μέσω εξουσιοδοτημένων εκπροσώπων τους στην Ελλάδα 
θα είναι χαρτοσημασμένες. 

6. Ο προσφέρων θεωρείται ότι αποδέχεται πλήρως και 
ανεπιφυλάκτως όλους τους όρους της διακήρυξης ή πρό¬ 
σκλησης, εκτός εάν κατά περίπτωση στην προσφορά του 
ρητά αναφέρει τα σημεία εκείνα τα οποία τυχόν δεν απο¬ 
δέχεται. 

Στην περίπτωση αυτή πρέπει ο προσφέρων να αναφέρει 
στην προσφορά του τους όρους της προσφοράς να είναι 
διαφορετικά από τους όρους της διακήρυξης, προκειμέ- 
νου να αξιολογηθούν. Μετά την κατάθεση προσφοράς δεν 
γίνεται αποδεκτή αλλά απορρίπτεται ως απαράδεκτη 
κάθε διευκρίνιση, τροποποίηση ή απόκρουση όρου της 
διακήρυξης ή της πρόσκλησης ή της προσφοράς. Διευκρι¬ 
νίσεις δίδονται μόνον όταν ζητούνται από αρμόδιο όργανο, 
είτε ενώπιόν του, είτε ύστερα από έγγραφο της Υπηρε¬ 
σίας, μετά από σχετική γνωμοδότηση του οργάνου. Σημει¬ 
ώνεται ότι, από τις διευκρινίσεις που δίδονται σύμφωνα με 
τα παραπάνω, λαμβάνονται υπόψη μόνο εκείνες που ανα- 
φέρονται στα σημεία που ζητήθηκαν. 

Αρθρο 13 

Χρόνος ισχύος προσφορών 

1. Οι προσφορές ισχύουν και δεσμεύουν τους προμη¬ 
θευτές τριάντα (30) ημέρες από την επομένη της διενέρ¬ 
γειας του διαγωνισμού, εκτός αν ορίζεται διαφορετικά 
στην διακήρυξη ή πρόσκληση, καθώς και για τον χρόνο 
που αποδέχθηκαν να παρατείνουν την προσφορά τους. 

2. Προσφορά που ορίζει χρόνο ισχύος μικρότερο του 
προβλεπομένου από τη διακήρυξη, απορρίπτεται ως απα¬ 
ράδεκτη. 

3. Η ισχύς της προσφοράς μπορεί να παρατείνεται, 
εφόσον ζητηθεί από την Υπηρεσία, πριν από τη λήξη της, 
κατ’ ανώτατο όριο για χρονικό διάστημα ίσο με το προβλε- 
πόμενο από τη διακήρυξη. Μετά τη λήξη και του παρα¬ 
πάνω ανωτάτου ορίου χρόνου παράτασης ισχύος της προ¬ 
σφοράς, ματαιώνονται τα αποτελέσματα του διαγωνι¬ 
σμού. 

Αρθρο 14 
Αντιπροσφορές 

Στους διαγωνισμούς δεν γίνονται δεκτές αντιπροσφο¬ 
ρές. 

Σε περίπτωση υποβολής τους απορρίπτονται, ως απα¬ 
ράδεκτες. 

Αρθρο 15 

Ενστάσεις 

1. Ένσταση κατά της διακήρυξης του διαγωνισμού ή της 
νομιμότητας διενέργειάς του, ή της συμμετοχής προμη¬ 
θευτή σ' αυτόν, υποβάλλεται στην αρμόδια για τη διενέρ¬ 
γεια του διαγωνισμού υπηρεσία εγγράφως ως εξής: 
α. Κατά της διακήρυξης του διαγωνισμού. 

(1) Στον ανοικτό διαγωνισμό, μέσα στο μισό του χρονικό 
διαστήματος από τη δημοσίευση της διακήρυξης μέχρι την 
ημερομηνία διενεργείας του διαγωνισμού. Για τον καθορι¬ 


σμό της προθεσμίας αυτής συνυπολογίζονται και οι ημε¬ 
ρομηνίες της δημοσίευσης της διακήρυξης και της ημερο¬ 
μηνίας διενέργειας του διαγωνισμού. Αν προκύπτει κλά¬ 
σμα θεωρείται ολόκληρη ημέρα. Η ένσταση εξετάζεται 
από το αρμόδιο όργανο του φορέα που διενήργησε το δια¬ 
γωνισμό και η σχετική απόφαση εκδίδεται το αργότερο 
πέντε (5) εργάσιμες ημέρες πριν από τη διενέργεια του 
διαγωνισμού. Οι ενιστάμενοι λαμβάνουν γνώση της σχετι¬ 
κής απόφασης με δική τους φροντίδα. Σε περίπτωση που 
με την παραπάνω απόφαση τροποποιείται όρος της διακή¬ 
ρυξης, εφαρμόζονται τα οριζόμενα στο άρθρο 10 παρ. 3 
του παρόντος. 

(2) Στον κλειστό διαγωνισμό, μόνο από εκείνους που 
επιλέγησαν να υποβάλλουν προσφορά, μέσα στο μισό του 
χρονικού διαστήματος από την ημερομηνία αποστολής σ’ 
αυτούς της διακήρυξης μέχρι την ημερομηνία διενέργειας 
του διαγωνισμού. Γ ια τον καθορισμό της προθεσμίας αυ¬ 
τής συνυπολογίζονται και οι ημερομηνίες αποστολής της 
διακήρυξης και της διενέργειας του διαγωνισμού. 

β. Κατά της νομιμότητας διενέργειας του διαγωνισμού ή 
της συμμετοχής προμηθευτή σ' αυτόν, κατά τη διάρκεια 
του διαγωνισμού, μέχρι και την επομένη εργάσιμη ημέρα 
από την ημερομηνία διενέργειάς του. Στην περίπτωση 
κλειστού διαγωνισμού ένσταση υποβάλλεται μόνο από 
εκείνους που επιλέγησαν να υποβάλουν προσφορά. Η έν¬ 
σταση αυτή δεν επιφέρει αναβολή ή διακοπή του διαγωνι¬ 
σμού αλλά εξετάζεται κατά την αξιολόγηση των αποτελε¬ 
σμάτων του διαγωνισμού από το αρμόδιο όργανο. Το όρ¬ 
γανο αυτό υποβάλλει ένσταση με αιτιολογημένη γνωμοδό¬ 
τησή του στο Διοικητικό Συμβούλιο της Υπηρεσίας που 
διενεργεί το διαγωνισμό, το οποίο αποφαίνεται τελικά. 

2. Ενστάσεις που υποβάλλονται για οιουσδήποτε άλ¬ 
λους από τους προαναφερόμενους λόγους, δεν γίνονται 
δεκτές. 

3. Η ένσταση κατά της συμμετοχής προμηθευτή σε δια¬ 
γωνισμό κοινοποιείται υποχρεωτικά από τον ενιστάμενο σ’ 
αυτόν κατά του οποίου στρέφεται. 

Αρθρο 16 

Προσφερόμενη τιμή 

1. Με την προσφορά η τιμή του προς προμήθεια υλικού 
δίνεται ανά μονάδα, όπως καθορίζεται στη διακήρυξη. 
Στην τιμή περιλαμβάνονται οι τυχόν υπέρ τρίτων κρατή¬ 
σεις, ως και κάθε άλλη επιβάρυνση, εκτός από τον Φ.Π.Α. 
για παράδοση του υλικού στον τόπο και με τον τρόπο που 
προβλέπεται στη διακήρυξη. 

2. Η προσφερόμενη τιμή δίνεται σε δραχμές ή συνάλ¬ 
λαγμα σύμφωνα με τα καθοριζόμενα από τη διακήρυξη. Οι 
τιμές σε συνάλλαγμα εκφράζονται στο νόμισμα της χώρας 
προέλευσης του υλικού ή σε δολλάρια ΗΠΑ ή στο νόμισμα 
που καθορίζεται σε εμπορική συμφωνία που υπάρχει με¬ 
ταξύ Ελλάδος και της χώρας προέλευσης του υλικού. Η 
Υπηρεσία που διενεργεί το διαγωνισμό δεν υποχρεούται 
να προβεί στην πληρωμή με το νόμισμα της προσφοράς, 
αλλά με το νόμισμα στο οποίο πραγματοποιούνται οι πλη¬ 
ρωμές από την Τράπεζα της Ελλάδος προς τη χώρα προέ¬ 
λευσης του υλικού. Με την ισχύουσα επίσημη τιμή πώλη¬ 
σης σε δραχμές του νομίσματος τούτου γίνεται και η σύ¬ 
γκριση της προσφοράς. 

3. Όταν από τη διακήρυξη καθορίζεται ότι η προσφερό¬ 
μενη τιμή θα είναι σε δραχμές, προσφορά που δίδει τιμή 
σε συνάλλαγμα ή με ρήτρα συναλλάγματος απορρίπτεται 

ως απαράδεκτη. Επίσης, όταν από τη διακήρυξη καθορί¬ 
ζεται ότι η προσφερόμενη τιμή θα είναι σε συνάλλαγμα, 
προσφορά για εγχώριο προϊόν θα δίδει τιμή σε δραχμές, 
διαφορετικά θα απορρίπτεται ως απαράδεκτη. 

4. Εφόσον από τη διακήρυξη προβλέπεται οι τιμές να 
προσφέρονται σε συνάλλαγμα, για τη σύγκριση των προ¬ 
σφορών, μετατρέπονται σε δραχμές με βάση την ισχύ- 
ουσα επίσημη τιμή πώλησης σε δραχμές του συναλλάγμα¬ 
τος, κατά την ημέρα διεξαγωγής του διαγωνισμού. 

5. Προσφορά που θέτει όρο αναπροσαρμογής, χωρίς 
αυτό να προβλέπεται από τη διακήρυξη απορρίπτεται ως 
απαράδεκτη. 

6. Εφόσον από την προσφορά δεν προκύπτει με σαφή¬ 
νεια η προσφερόμενη τιμή ή δεν δίδεται ενιαία τιμή για 
ολόκληρη την ποσότητα που προκηρύχθηκε η προσφορά 
απορρίπτεται ως απαράδεκτη, με απόφαση του Δ.Σ. της 
Υπηρεσίας που διενεργεί το διαγωνισμό, ύστερα από γνω¬ 
μοδότηση της Επιτροπής Διενέργειας του Διαγωνισμού. 

Αρθρο 17 

Αναπροσαρμογή τιμών 

1. Όταν από τη διακήρυξη προβλέπεται χρόνος παρά¬ 
δοσης των υλικών μεγαλύτερος των δώδεκα (12) μηνών, 
τότε ορίζεται στη διακήρυξη όρος περί αναπροσαρμογής 
της τιμής. Στην περίπτωση αυτή πρέπει υποχρεωτικά να 
καθορίζεται στη διακήρυξη ο τύπος, ο τρόπος και οι προϋ¬ 
ποθέσεις της αναπροσαρμογής. Μεταξύ αυτών που θα 
λαμβάνονται υπόψη για την αναπροσαρμογή των τιμών εί¬ 
ναι και τα εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των υλικών. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από τη 
διακήρυξη να παραδοθούν μετά την παρέλευση των δώ¬ 
δεκα (12) μηνών. 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπροθέσμου δεν 
υπολογίζεται για την αναπροσαρμογή,. 

δ) Η τυχόν προκαταβολή που χορηγήθηκε, αφαιρείται 
από την προς αναπροσαρμογή συμβατική αξία. 

2. Σε ειδικές περιπτώσεις, κατά την κρίση της Υπηρε¬ 
σίας που διενεργεί την προμήθεια μπορεί να ορίζεται στη 
διακήρυξη όρος περί αναπροσαρμογής της τιμής ακόμη 
και αν το προβλεπόμενο χρονιμό διάστημα παράδοσης 
των ειδών είναι μικρότερο των δώδεκα (12) μηνών. 

3. Για την πληρωμή του επιπλέον ποσού που προκύπτει 
μετά την αναπροσαρμογή δεν απαιτείται σύναψη συμπλη¬ 
ρωματικής σύμβασης. 

4. Όταν από τη διακήρυξη προβλέπεται αναπροσαρ¬ 
μογή τιμών, προσφορά με τιμές σταθερές απορρίπτεται. 

Αρθρο 18 

Προέλευση των προσφερομένων υλικών 

1. Οι προμηθευτές υποχρεούνται ανάλογα με τη μορφή 
του διαγωνισμού να αναφέρουν στις αιτήσεις συμμετοχής 
ή στις προσφορές τους την χώρα προέλευσης και κατα¬ 
σκευής των υλικών που προσφέρουν. 

Τα παραπάνω δεν εφαρμόζονται προκειμένου για προ¬ 
ϊόντα προερχόμενα από χώρες της Ευρωπαϊκής Ένωσης. 


2.0 προσφέρων πρέπει να δηλώνει στην προσφορά του 
το εργοστάσιο, στο οποίο θα κατασκευάσει τα προσφερό- 
μενα υλικά καθώς και τον τόπο εγκατάτασής τους. Εφό¬ 
σον για την παραγωγή του τελικού προϊόντος μεσολαβούν 
διάφορες φάσεις βιομηχανοποίησης, πρέπει να δηλώνε¬ 
ται στην προσφορά το κατά περίπτωση εργοστάσιο και ο 
τόπος εγκατάστασής του, καθώς και το ποσοστό συμμε¬ 
τοχής στη διαμόρφωση της τιμής του τελικού προϊόντος 
για κάθε μία από αυτές τις φάσεις. Προσφορά στην οποία 
δεν θα υπάρχει η παραπάνω δήλωση, θα απορρίπτεται ως 
απαράδεκτη. Μετά την υποβολή της προσφοράς απαγο- 
ρεύται η αλλαγή του εργοστασίου που δηλώθηκε. Εάν δια¬ 
πιστωθεί από την Υπηρεσία ανυπαρξία του εργοστασίου 
που δηλώθηκε με την προσφορά, κατά την ημερομηνία 
διενέργειας του διαγωνισμού, η προσφορά απορρίπτεται 
και στον προσφέροντα επιβάλλεται, με απόφαση του Δ.Σ. 
της Υπηρεσίας που διενεργεί το διαγωνισμό ποινή απο¬ 
κλεισμού από το διαγωνισμό, μετά από γνώμη της επιτρο¬ 
πής διενέργειας του διαγωνισμού. Η προσφορά απορρί¬ 
πτεται ως απαράδεκτη και όταν στο εργοστάσιο που δη¬ 
λώνεται για την κατασκευή μερικώς ή ολικώς των υλικών 
έχει επιβληθεί ποινή αποκλεισμού από τους διαγωνισμούς 
του Δημοσίου που ισχύει κατά την ημερομηνία διενέρ¬ 
γειας του διαγωνισμού. 

3. Όταν οι προσφέροντες δεν θα κατασκευάσουν τα 
προσφερόμενα υλικά, μερικά ή ολικά σε δικό τους εργο¬ 
στάσιο, εκτός των στοιχείων της παραγράφου 2 που πρέ¬ 
πει να δηλώνονται στην προσφορά, πρέπει να επισυνά¬ 
ψουν σ' αυτή και υπεύθυνη δήλωση του νομίμου εκπρο¬ 
σώπου του εργοστασίου, στο οποίο θα κατασκευασθούν 
τα υλικά με την οποία θα δηλώνεται ότι αποδέχεται την 
εκτέλεση της προμήθειας, σε περίπτωση κατακύρωσης 
στον προμηθευτή υπέρ του οποίου εκδίδει την υπεύθυνη 
δήλωση. 

4. Μετά τη σύναψη της σύμβασης, δεν επιτρέπεται αλ¬ 
λαγή του εργοσταΛου που δηλώθηκε με την προσφορά 
και με βάση την οποία έγινε η κατακύρωση. Σε περιπτώ¬ 
σεις ανωτέρας βίας και μετά από γνώμη της επιτροπής 
διενέργειας του διαγωνισμού, μπορεί να εγκριθεί η αλλαγή 
του εργοστασίου, με απόφαση του Δ.Σ. της Υπηρεσίας 
που διενεργεί την προμήθεια. Εφόσον πρόκειται για επαρ¬ 
χιακό εργοστάσιο, η αλλαγή εργοστασίου γίνεται υπό την 
απαραίτηση προϋπόθεση ότι το νέο εργοστάσιο βρίσκεται 
σε περιοχή με το ίδιο ή μεγαλύτερο ποσοστό προτίμησης 
(Επαρχιακής Βιομηχανίας (ΠΕΒ) με το αρχικό. Όταν συ¬ 
ντρέχουν λόγοι ανωτέρας βίας μπορεί να εγκριθεί η αλ¬ 
λαγή εργοστασίου, ύστερα από γνωμοδότηση της επιτρο¬ 
πής διενέργειας του διαγωνισμού, με άλλο εργοστάσιο 
που βρίσκεται σε περιοχή με χαμηλότερο ποσοστό ΠΕΒ. 
Στην περίπτωση αυτή αφαιρείται από το συμβατικό τίμημα 
η διαφορά ΠΕΒ. 

5. Κατασκευή του υλικού σε εργοστάσιο άλλο από 
εκείνο που δηλώθηκε στην προσφορά, χωρίς προηγού¬ 
μενη, κατά τα ανωτέρω, έγκριση της Υπηρεσίας, συνεπά¬ 
γεται την κήρυξη του προμηθευτή εκπτώτου από τη σύμ¬ 
βαση, με τις προβλεπόμενες σχετικές κυρώσεις. 

Αρθρο 19 

Αποσφράγιση των προσφορών και ανακοίνωση τιμών 

1. Το αρμόδιο όργανο παραλαβής και αποσφράγισης 
προσφορών προβαίνει στην έναρξη της διαδικασίας απο¬ 
σφράγισης των προσφορών την ημερομηνία και ώρα που 

ορίζεται από τη σχετική διακήρυξη ή πρόσκληση. Προ¬ 
σφορές που υποβάλλονται στο παραπάνω όργανο μετά 
την έναρξη της διαδικασίας αποσφράγισης δεν αποσφρα¬ 
γίζονται, αλλά παρρδίδονται στην Υπηρεσία για επι¬ 
στροφή, ως εκπρόθεσμες. Η αποσφράγιση γίνεται με την 
παρακάτω διαδικασία: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, αποσφραγίζεται ο κυρίως φά- 
κελλος καθώς και ο φάκελλος της τεχνικής προσφοράς, 
μονογράφονται δε και σφραγίζονται από το παραπάνω όρ¬ 
γανο (επιτροπή διενέργειας του διαγωνισμού) όλα τα δι- 
καιολογητικά που η τεχνική προσφορά κατά φύλλο. Ο φά¬ 
κελλος της οικονομικής προσφοράς δεν αποσφραγίζεται, 
αλλά μονογράφεται και σφραγίζεται από το παραπάνω όρ¬ 
γανο και παραδίδεται στην Υπηρεσία, προκειμένου να 
αποσφραγισθεί την ημερομηνία και ώρα που ορίζεται από 
τη διακήρυξη ή την πρόσκληση. 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, αποσφραγίζεται ο κυρίως 
φάκελλος καθώς και ο φάκελλος της τεχνικής προσφο¬ 
ράς, μονογράφονται δε και σφραγίζονται από το παρα¬ 
πάνω όργανο όλα τα δικαιολογητικά και τα στοιχεία της τε¬ 
χνικής προσφοράς κατά φύλλο. Για την οικονομική προ¬ 
σφορά ακολουθείται η ίδια παραπάνω διαδικασία. 

2. Μετά την αποσφράγιση των προσφορών το παρα¬ 
πάνω όργανο προβαίνει στην καταχώρηση αυτών και υπο¬ 
βάλλουν προσφορές, καθώς και των δικαιολογητικών που 
υπέβαλαν, κατά διαγωνισμό, όταν πρόκειται για περισσό¬ 
τερους από ένα διαγωνισμούς, σε πρακτικό το οποίο υπο¬ 
γράφει και σφραγίζει. 

3. Αποσφράγιση των προσφορών γίνεται στην περί¬ 
πτωση ανοικτού διαγωνισμού δημόσια, στην περίπτωση δε 
του κλειστού διαγωνισμού παρουσία μόνον αυτών που 
κλήθηκαν και υπέβαλαν προσφορά ή εξουσιοδοτημένων 
εκπροσώπων τους, τους οποίους καλεί το αρμόδιο όρ¬ 
γανο, με βάση πίνακα που του έχει παραδώσει η αρμόδια 
για την εκτέλεση της προμήθειας υπηρεσία. Προσφορά 
που υποβλήθηκε από προμηθευτή που δεν περιλαμβάνε¬ 
ται στον ανωτέρω πίνακα της Υπηρεσίας, δεν αποσφραγί¬ 
ζεται, αλλά παραδίδεται στην Υπηρεσία για επιστροφή. 

4. Αυτοί που δικαιούνται, σύμφωνα με τα παραπάνω, να 
παρευρίσκονται στη διαδικασία αποσφράγισης των προ¬ 
σφορών, λαμβάνουν γνώση των συμμετασχόντων στο δια¬ 
γωνισμό καθώς επίσης και των τιμών που προσφέρθηκαν, 
στην περίπτωση που ο διαγωνισμός έγινε με κριτήριο τη 
χαμηλότερη μόνο τιμή. 

5. Μετά την παραπάνω διαδικασία ο σχετικός φάκελλος 
του διαγωνισμού μαζί με τους σφραγισμένους φακέλλους 
που περιέχουν τα οικονομικά στοιχεία των προσφορών, 
παραδίδεται με απόδειξη σε υπάλληλο της Υπηρεσίας που 
διενεργεί το διαγωνισμό. Οι σφραγισμένοι φάκελλοι με τα 
οικονομικά στοιχεία των προσφορών, μετά την ολοκλή¬ 
ρωση της αξιολόγησης των λοιπών στοιχείων αυτών, επα- 
ναφέρονται για όσες προσφορές κρίθηκαν αποδεκτές, 
στο παραπάνω αρμόδιο όργανο, για την αποσφράγισή 
τους κατά την ημερομηνία και ώρα που ορίζεται από τη 
σχετική διακήρυξη ή πρόσκληση και όταν κριτήριο κατακύ- 
ρωσης είναι η χαμηλότερη μόνον τιμή, ακολουθεί η σχε¬ 
τική ανακοίνωση τιμών κατά τα ανωτέρω. Για όσες προ¬ 
σφορές δεν κρίθηκαν αποδεκτές δεν αποσφραγίζονται 
αλλά επιστρέφονται. Εφόσον το όργανο αποσφράγισης 
των προσφορών είναι αρμόδιο και για την αξιολόγησή 


τους, οι σφραγισμένοι φάκελλοι με τα οικονομικά στοιχεία 
των προσφορών παραμένουν σ’ αυτό. 

Άρθρο 20 

Αξιολόγηση προσφορών 

1. Το κριτήριο για την κατακύρωση της προμήθειας και 
την τελική επιλογή του προμηθευτή (μόνο χαμηλότερη 
τιμή ή συμφερότερη προσφορά) καθορίζεται κατά τη δια¬ 
δικασία ένταξης των ειδών στο Ε.ΓΊ.Π. και έγκριση αυτού. 

υπόψη κυρίως τα παρακάτω στοιχεία: 

α.>Όταν για την τελική επιλογή του προμηθευτή κριτή¬ 
ριο είναι μόνον η χαμηλότερη τιμή: 

Η συμφωνία της προσφοράς προς τους όρους και τις τε¬ 
χνικές προδιαγραφές της διακήρυξης και της πρόσκλη¬ 
σης. 

Ο ανταγωνισμός που αναπτύχθηκε. 

Η προσφερόμενη τιμή σε σχέση με τιμές που προσφέρ¬ 
θηκαν σε προηγούμενους διαγωνισμούς και την τρέχουσα 
στην αγορά τιμή, για όμοιο ή παρεμφερές υλικό. 

Η κατακύρωση τελικά γίνεται στην προμηθευτή του 
οποίου η προσφορά είναι αποδεκτή με βάση τους καθορι¬ 
ζόμενους στις τεχνικές προδιαγραφές και τη διακήρυξη 
ουσιώδεις όρους, που προσφέρει την χαμηλότερη τιμή σύ¬ 
γκρισης. Ισότιμες θεωρούνται οι προσφορές με την αυτή 
ακριβώς τιμή σύγκρισης και είναι σύμφωνες με τους όρους 
και τις τεχνικές προδιαγραφές της διακήρυξης και της 
πρόσκλησης. 

β. Όταν για την τελική επιλογή του προμηθευτή κριτή¬ 
ριο είναι συμφερότερη προσφορά. 

Η τιμή 

Ο χρόνος παράδοσης των υλικών 

Η ποιότητα των υλικών με βάση τις τεχνικές προδιαγρα¬ 
φές της διακήρυξης. 

Η τεχνική αξία και η αποδοτικότητα των υλικών με βάση 
τις τεχνικές προδιαγραφές της διακήρυξης. 

Οι όροι πληρωμής. 

Το κόστος εγκατάστασης, λειτουργίας και συντήρησης, 
όπου απαιτούνται. 

Η παρεχόμενη εγγύηση καλής λειτουργίας ή διατήρη¬ 
σης. 

Η εξυπηρέτηση (δΕΠνίΟΕ) μετά την πώληση και η τε¬ 
χνική βοήθεια εκ μέρους του προμηθευτή. 

Η τυχόν απαιτούμενη ομοιογένεια του υλικού προς άλλο 
που ήδη χρησιμοποιείται από την ενδιαφερόμενη Υπηρε¬ 
σία. 

Τα λειτουργικά και αισθητικά χαρακτηριστικά του υλι¬ 
κού. 

Η μεταφορά τεχνολογίας και τεχνογνωσίας. 

Η σχέση κόστους - αποδοτικότητας ή και άλλα στοχιεία 
ανάλογα με τη φύση των υπό προμήθεια υλικών ή και των 
ιδιαίτερων αναγκών του φορέα. 

Κάθε άλλο στοιχείο, κατά την κρίση της Υπηρεσίας για 
την οποία προορίζονται τα υλικά. 

Η κατακύρωση τελικά γίνεται στον εντός των όρων και 
τεχνικών προδιαγραφών της διακήρυξης και της πρόσκλη¬ 
σης προμηθευτή, του οποίου η προσφορά κρίθηκε με τα 
παραπάνω στοιχεία ως η πλέον σύμφέρουσα. Ισοδύναμες 
θεωρούνται οι προσφορές που κατά την παραπάνω αξιο¬ 
λόγηση δίνουν το αυτό αποτέλεσμα. 

Γ ια την επιλογή της συμφερότερης προσφοράς αξιολο¬ 
γούνται μόνο οι προσφορές που είναι αποδεκτές σύμ¬ 
φωνα με τους καθοριζόμενους στις τεχνικές προδιαγρα- 

φές και της διακήρυξης ουσιώδεις όρους. 

3. Προσφορά που είναι αόριστη και ανεπίδεκτη εκτίμη¬ 
σης ή είναι υπό αίρεση, απορρίπτεται ως απαράδεκτη, 
μετά από προηγούμενη γνωμοδότηση του αρμόδιου για 
την αξιολόγηση των αποτελεσμάτων του διαγωνισμού ορ¬ 
γάνου. 

4. Προσφορές που παρουσιάζουν, κατά την κρίση του 
αρμόδιου για την αξιολόγηση των αποτελεσμάτων του δια¬ 
γωνισμού οργάνου, ουσιώδεις αποκλείεις από τους 
όρους και τις τεχνικές προδιαγραφές της διακήρυξης και 
της πρόσκλησης απορρίπτονται ως απαράδεκτες. Αντί¬ 
θετα δεν απορρίπτονται προσφορές εάν οι παρουσιαζό- 
μενες αποκλείσεις κρίνονται ως επουσιώδεις. 

Άρθρο 21 

Κρίση αποτελεσμάτων διαγωνισμού 

Το αρμόδιο για την αξιολόγηση των αποτελεσμάτων του 
διαγωνισμού όργανο (Επιτροπή διενέργειας διαγωνισμού), 
με γνωμοδότησή του μπορεί να προτείνει: 

α. Κατακύρωση της προμήθειας, για ολόκληρη ή μεγα¬ 
λύτερη ή μικρότερη ποσότητα κατά ποσοστό στα εκατό, 
που θα καθορίζεται στη διακήρυξη. Το ποσοστό αυτό δεν 
μπορεί να υπερβαίνει το 30% στην περίπτωση μεγαλύτε¬ 
ρης ποσότητας ή το 50% στην περίπτωση μικρότερης πο¬ 
σότητας. Για κατακύρωση μέρους της ποσότητας κάτω 
του καθοριζομένου από τη διακήρυξη ποσοστού, απαιτεί¬ 
ται προηγούμενη αποδοχή από τον προμηθευτή. 

β. Ματαίωση των αποτελεσμάτων του διαγωνισμού και 
επανάληψή του με τροποποίηση ή μη των όρων και των τε¬ 
χνικών προδιαγραφών. 

γ. Ματαίωση των αποτελεσμάτων του διαγωνισμού και 
απευθείας ανάθεση της προμήθειας του υλικού. 

δ. Συνέχιση του διαγωνισμού με την υποβολή νέων έγ¬ 
γραφων προσφορών, χωρίς τροποποίηση των όρων και 
των τεχνικών προδιαγραφών της διακήρυξης ή της πρό¬ 
σκλησης. 

ε. Την κατανομή της προς προμήθεια ποσότητας, εφό¬ 
σον πρόκειται για διαιρετό υλικό, μεταξύ περισσοτέρων 
μειοδοτών με ισότιμες ή ισοδύναμες προσφορές ή τη διε¬ 
νέργεια κλήρωσης μεταξύ αυτών, για την επιλογή του προ¬ 
μηθευτή. Εφόσον το υλικό δεν είναι διαιρετό ο προμηθευ¬ 
τής επιλέγεται με κλήρωση. 

στ. Ματαίωση της προμήθειας. 

Άρθρο 22 

Συνέχιση του διαγωνισμού 

1. Όταν ο διαγωνισμός αποτύχει ή κριθεί ασύμφορο το 
αποτέλεσμά του και η προμήθεια κρίνεται επείγουσα, ο 
διαγωνισμός μπορεί να συνεχισθεί με την υποβολή νέων 
εγγράφων προσφορών από τους αρχικά συμμετέχοντες, 
οι οποίοι αξιολογήθηκαν, χωρίς τροποποίηση των όρων και 
των τεχνικών προδιαγραφών της διακήρυξης. 

2. Για τη συνέχιση του διαγωνισμού απαιτείται απόφαση 
του Δ.Σ. της Υπηρεσίας που διενεργεί την προμήθεια, 
ύστερα από γνωμοδότηση του αρμόδιου για την αξιολό¬ 
γηση των αποτελεσμάτων του διαγωνισμού οργάνου. Με 
την απόφαση αυτή καθορίζεται και η ημερομηνία και ώρα 
της συνέχισης του διαγωνισμού που γίνεται ενώπιον του 
ανωτέρω οργάνου. 

Άρθρο 23 
Απευθείας ανάθεση 

1. Η προμήθεια με απευθείας ανάθεση μπορεί να γίνει 


εάν συντρέχει μία από τις περιπτώσεις που προβλέπονται 
στην παράγραφο 20 του άρθρου 3 του Ν. 1797/88. 

2. Προκειμένου να ακολουθηθεί η διαδικασία της απευ¬ 
θείας ανάθεσης, απαιτείται απόφαση του Δ.Σ. της Υπηρε¬ 
σίας που διενεργεί την προμήθεια, με την οποία παρέχεται 
η σχετική έγκριση. Η απόφαση αυτή δεν απαιτείται όταν η 
απευθείας ανάθεση αφορά προμήθεια η δαπάνη της 
οποίας δεν υπερβαίνει κατά είδος, σε ετήσια βάση, το πο- 
σόν των τριακοσίων χιλιάδων (300.000) δραχμών. Σε περί¬ 
πτωση που προηγείται διαγωνισμός της απευθείας ανάθε¬ 
σης, η παραπάνω απόφαση υποκαθίσταται από την από¬ 
φαση κρίσεως των αποτελεσμάτων του διαγωνισμού. 

Άρθρο 24 

Ανακοίνωση Κατακύρωσης - Ανάθεσης 

1. Στον προμηθευτή στον οποίο έγινε η κατακύρωση ή 
ανάθεση προμήθειας, αποστέλλεται σχετική ανακοίνωση, 
που περιλαμβάνει τουλάχιστον τα παρακάτω στοιχεία: 

α. Το είδος. 

β. Την ποσότητα. 

γ. Την τιμή. 

δ. Την Υπηρεσία για την οποία προορίζεται το υλικό. 

ε. Τη συμφωνία κατακύρωσης ή της ανάθεσης με τους 
όρους της διακήρυξης και της πρόσκλησης και τις τυχόν 
αποδεκτές τροποποιήσεις των όρων τούτων. 

στ. Τα στοιχεία της απόφασης τελικής έγκρισης, όπου 
τούτο απαιτείται. Ανακοίνωση που δεν περιλαμβάνει τα 
«τοιχεία της απόφασης αυτής είναι άκυρη. 

ζ. Την προθεσμία υπογραφής της σύμβασης. 

2. Με την ανακοίνωση η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια υποχρεούται να προσέλθει μέσα σε 
δέκα (10) ημέρες από την ημερομηνία κοινοποίησης της 
ανακοίνωσης, για την υπογραφή της σχετικής σύμβασης, 
προσκομίζοντας και την εγγύηση καλής εκτέλεσης αυτής. 
Ο προμηθευτής μπορεί να προσέλθει για την υπογραφή 
της σύμβασης το αργότερο μέσα σε 15 ημέρες από την 
ημερομηνία κοινοποίησης της ανακοίνωσης. Στην περί¬ 
πτωση όμως αυτή ο χρόνος παράδοσης των υλικών αρχίζει 
να υπολογίζεται μετά από 10 ημέρες από την ημερομηνία 
κοινοποίησης της ανακοίνωσης. Εφόσον η σύμβαση υπο¬ 
γράφεται πριν από τη λήξη της προθεσμίας των 10 ημερών 
που αναφέρεται παραπάνω, ο χρόνος παράδοσης των υλι¬ 
κών υπολογίζεται από την ημερομηνία υπογραφής της 
σύμβασης. 

4. Εάν η κατακύρωση ή η ανάθεση γίνεται σε αλλοδαπό 
προμηθευτή η ανακοίνωση απευθύνεται στον εκπρόσωπό 
του στην Ελλάδα, εάν υπάρχει, σε αντίθετη δε περίπτωση 
στέλνεται σχετικό τηλεγράφημα ή τηλετύπημα στον αλλο¬ 
δαπό προμηθευτή. Σε περίπτωση που η πληρωμή στον 
προμηθευτή προβλέπεται να γίνει με άνοιγμα πίστωσης, η 
εγγύηση καλής εκτέλεσης μπορεί να κατατεθεί στον 
ανταποκριτή της Τράπεζας της Ελλάδος στο εξωτερικό, η 
δε εγγύηση συμμετοχής παραμένει σε ισχύ και αποδε- 
σμεύεται μετά την κατάθεση και αποδοχή της εγγύησης 
καλής εκτέλεσης. 

5. Εάν ο προμηθευτής στον οποίο έγινε η ανακοίνωση, 
δεν προσήλθε να υπογράψη τη σύμβαση, κηρύσσεται έκ¬ 
πτωτος με απόφαση του Δ.Σ. της Υπηρεσίας που διενερ¬ 
γεί την προμήθεια, ύστερα από γνωμοδότηση της Επιτρο- 

πής διενέργειας του διαγωνισμού, σύμφωνα με τα οριζό¬ 
μενα στο άρθρο 34 του παρόντος. 

Αρθρο 25 
Συμβάσεις 

1. Μετά την ανακοίνωση κατακύρωσης ή ανάθεσης κα¬ 
ταρτίζεται από την Υπηρεσία η σχετική σύμβαση που υπο¬ 
γράφεται και από τα δύο συμβαλλόμενα μέρη. 

2. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α. Τον τόπο και χρόνο υπογραφής σύμβασης, 
β. Τα συμβαλλόμενα μέρη, 
γ. Τα προς προμήθεια υλικά και την ποσότητα, 
δ. Την τιμή. 

ε. Τον τόπο, τρόπο και χρόνο παράδοσης των υλικών, 
στ. Τις τεχνικές προδιαγραφές των υλικών, 
ζ. Τις προβλεπόμενες εγγυήσεις, 
η. Τις προβλεπόμενες ρήτρες, 
θ. Τον τρόπο επίλυσης των τυχόν διαφορών, 
ι. Τον τρόπο πληρωμής. 

ια. Τον τρόπο αναπροσαρμογής του συμβατικού τιμήμα¬ 
τος, εφόσον προβλέπεται αναπροσαρμογή. 

3. Το κείμενο της σύμβασης κατισχύει κάθε άλλου κει¬ 
μένου στο οποίο τούτο στηρίζεται όπως προσφορά, δια¬ 
κήρυξη και απόφαση κατακύρωσης ή ανάθεσης, εκτός κα¬ 
ταδήλων σφαλμάτων ή παραδρομών. 

4. Η σύμβαση τροποποιείται όταν τούτο προβλέπεται 
από συμβατικό όρο ή όταν συμφωνήσουν προς τούτο και 
τα δύο συμβαλλόμενα μέρη, ύστερα από γνωμοδότηση 
του αρμόδιου οργάνου. 

5. Η σύμβαση θεωρείται ότι εκτελέσθηκε όταν: 

α. Παραδόθηκε ολόκληρη η ποσότητα, ή αν αυτή πο,υ 
παραδόθηκε σε περίπτωση διαιρετού υλικού, υπολείπεται 
της συμβατικής, κατά μέρος που κρίνεται από το αρμόδιο 
όργανο ως ασήμαντο. 

β. Παραλήφθηκε οριστικά (ποσοτικά και ποιοτικά) η πο¬ 
σότητα που παραδόθηκε. 

γ. Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

δ. Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε¬ 
σμεύτηκαν οι σχετικές εγγυήσεις κατά τα προβλεπόμενα 
από τη σύμβαση. 

Αρθρο 26 
Εγγυήσεις 

1. Εγγύηση συμμετοχής στο διαγωνισμό, 
α. Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5% επί της συνολι¬ 
κής προϋπολογισθείσης δαπάνης, εκτός αν ορίζεται δια¬ 
φορετικό ποσοστό στη διακήρυξη ή την πρόσκληση. Το 
ποσοστό αυτό μειώνεται στο μισό όταν η προσφορά υπο¬ 
βάλλεται από ΜΜΕ ή τις ενώσεις τους, παραγωγικούς 
αστικούς συνεταιρισμούς ή τις ενώσεις του, ενώσεις ΜΜΕ 
και παραγωγικούς αστικούς συνεταιρισμούς, καθώς και 
ενώσεις προμηθευτών που αποτελούνται από ΜΜΕ. Το 
ίδιο ισχύει και όταν η προσφορά υποβάλλεται από ενώσεις 
προμηθευτών που αποτελούνται από ΜΜΕ ή παραγωγι¬ 
κούς αστικούς συνεταιρισμούς, στις οποίες μετέχουν και 
επιχειρήσεις του εσωτερικού ή εξωτερικού, είτε μεγαλύ¬ 
τερου μεγέθους είτε με μη μεταποιητική δραστηριότητα 


με την προϋπόθεση ότι οι εργασίες που θα εκτελεσθούν 
από τις ΜΜΕ ή τους παραγωγικούς αστικούς συνεταιρι¬ 
σμούς αντιπροσωπεύουν ποσοστό μεγαλύτερο από 50% 
της τιμής προσφοράς. Στην περίπτωση αυτή απαιτείται η 
προσκόμιση μαζί με την προσφορά ή μέσα σε 15 ημέρες 
το αργότερο από την ημερομηνία διενέργειας του διαγωνι¬ 
σμού, πιστοποιητικού σκοπιμότητρς από τον ΕΟΜΜΕΧ. 

β. Όταν ο διαγωνισμός αφορά διάφορα υλικά και επι¬ 
τρέπεται από την διακήρυξη η προσφορά μερικών από 
αυτά γίνεται δεκτή προσφορά και στην περίπτωση που η 
εγγύηση δεν καλύπτει τα, προβλεπόμενο ποσοστό της 
αξίας όλων των προσφερομένων υλικών, αρκεί αυτή να 
καλύπτει το ποσοστό που αναλογεί στην αξία του ελάχι¬ 
στου αριθμού υλικών που προβλέπεται από την διακήρυξη 
η δε κατακύρωση περιορίζεται στα υλικά που καλύπτονται 
από την εγγύηση. 

γ. Προσφορά της οποίας η εγγύηση δεν καλύπτει την 
προβλεπόμενη κατά τα ανωτέρω αξία, μπορεί να γίνει δε¬ 
κτή εφόσον η εγγύηση υπολείπεται μέχρι ποσοστό 5%. 

δ. Εγγύηση δεν απαιτείται στον πρόχειρο διαγωνισμό. 

ε. Εγγύηση μπορεί να ζητηθεί και στην περίπτωση αντι¬ 
μετώπισης προμήθειας με τη διαδικασία της απ' ευθείας 
ανάθεσης. 

στ. Η εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια, επι- 
στρέφεται μετά την κατάθεση της προβλεπόμενης εγγύη¬ 
σης καλής εκτέλεσης και μέσα σε πέντε (5) ημέρες από 
την υπογραφή της σύμβασης. Οι εγγυήσεις των λοιπών 
προμηθευτών που έλαβαν μέρος στο διαγωνισμό επιστρέ- 
φονται μέσα σε πέντε (5) ημέρες από την ημερομηνία 
ανακοίνωσης κατακύρωσης ή ανάθεσης. 

ζ. Οι εγγυήσεις ανεξάρτητα από το όργανο που τις εκδί¬ 
δει και τον τύπο που περιβάλλονται, πρέπει απαραίτητα να 
περιλαμβάνουν και τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσό που καλύπτει η εγγύηση. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Την σχετική διακήρυξη, την ημερομηνία διαγωνισμού 
και τα προς προμήθεια υλικά. 

(8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
σεως και διζήσεως. 

(9) Ότι το ποσόν της εγγύησης τηρείται στην διάθεση 
της Υπηρεσίας που έχει συνάψει τη σύμβαση και ότι θα 
καταβληθεί ολικά ή μερικά χωρίς καμία από μέρους του 
εκδότη αντίρρηση ή ένσταση και χωρίς να ερευνηθεί το 
βάσιμό ή μη της απαίτησης, μέσα σε τρεις (3) ημέρες από 
απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης. (Η 
εγγύηση πρέπει να ισχύει τουλάχιστον επί ένα μήνα μετά 
τη λήξη του χρόνου της προσφοράς που ζητά η διακή¬ 
ρυξη). 

(12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της υπηρεσίας που διενεργεί το διαγωνι- 

σμό. 

Το σχετικό αίτημα πρέπει να γίνει πριν από την ημερο¬ 
μηνία λήξης της εγγύησης. 

η. Προσφορές χωρίς εγγύηση ή χωρίς την προσήκουσα 
κατά τα ανωτέρω, εγγύηση, απορρίπτονται ως απαράδε¬ 
κτες και δεν λαμβάνονται υπόψη. 

2. Εγγύηση καλής εκτέλεσης της σύμβασης. 

α. Ο προμηθευτής στον οποίο έγινε η κατακύρωση ή η 
ανάθεση, υποχρεούται να καταθέσει εγγύηση καλής εκτέ¬ 
λεσης των όρων της σύμβασης, το ύψος της οποίας αντι¬ 
στοιχεί σε ποσοστό 10% της συνολικής συμβατικής αξίας, 
χωρίς τον Φ.Π.Α. εκτός αν ορίζεται διαφορετικά στην δια¬ 
κήρυξη ή την πρόσκληση. 

β. Εγγύηση δεν απαιτείται στον πρόχειρο διαγωνισμό. 

γ. Η εγγύηση κατατίθεται προ ή κατά την υπογραφή της 
σύμβασης. 

δ. Οι εγγυήσεις ανεξάρτητα από το όργανο που τις εκδί¬ 
δει και τον τύπο που περιβάλλονται, πρέπει απαραίτητα να 
περιλαμβάνουν και τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσόν που καλύπτει η εγγύηση. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Τον αριθμό της σχετικής σύμβασης και τα προς προ¬ 
μήθεια υλικά. 

(8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
σεως και διζήσεως. 

(9) Ότι το ποσόν της εγγύησης τηρείται στη διάθεση 
της Υπηρεσίας που έχει συνάψει τη σύμβαση και ότι θα 
καταβληθεί ολικά ή μερικά χωρίς καμία από μέρος του εκ¬ 
δότη αντίρρηση ή ένσταση και χωρίς να ερευνηθεί το βά¬ 
σιμο ή μη της απαίτησης, μέσα σε τρεις (3) ημέρες από 
απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης (ο 
χρόνος ισχύος της εγγύησης πρέπει να είναι μεγαλύτερος 
από τον συμβατικό χρόνο παράδοσης, κατά τον χρόνο που 
με βάση τη σύμβαση ο αγοραστής υποχρεούται να παρα- 
λάβει τα υλικά πλέον δύο (2) μήνες). 

(12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της Υπηρεσίας που διενεργεί τον διαγωνι¬ 
σμό. 

Το σχετικό αίτημα πρέπει να γίνει πριν από την ημερο¬ 
μηνία λήξης της εγγύησης. 

ε. Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την εκ¬ 
καθάριση των άνω απαιτήσεων από τους δύο συμβαλλόμε¬ 
νους. Σε περίπτωση που το υλικό είναι διαιρετό και η πα¬ 
ράδοση γίνεται, σύμφωνα με τη σύμβαση, τμηματικά, η εγ¬ 
γύηση αποδεσμεύεται σταδιακά, ύστερα από γνωμοδό¬ 
τηση του αρμόδιου οργάνου, κατά ποσόν που αναλογεί 
στην αξία του μέρους της ποσότητας που παραλήφθηκε 
οριστικά. Εάν στο πρωτόκολλο παραλαβής αναφέρονται 
παρατηρήσεις ή υπάρχει εκπρόθεσμη παράδοση, η παρα¬ 
πάνω σταδιακή αποδέσμευση γίνεται μετά την αντιμετώ¬ 


πιση κατά τα προβλεπόμενα, των παρατηρήσεων και του 
εκπρόθεσμου. 

3. Εγγύηση προκαταβολής. 

α.την υπογραφή της σύμβασης και εφόσον προβλέ- 

πεται απ’ αυτήν χορηγείται στον προμηθευτή προκατα¬ 
βολή μέχρι 50% της συνολικής συμβατικής αξίας, χωρίς 
Φ.Π.Α. Η προκαταβολή χορηγείται με κατάθεση ισόποσης 
εγγύησης που θα περιλαμβάνει και όριο ότι καλύπτει και 
την καταβολή τόκων επί του ποσού της προκαταβολής, σε 
περίπτωση εκπρόθεσμης παράδοσης ή μη παράδοσης του 
υλικού. 

β. Οι εγγυήσεις ανεξάρτητα από το όργανο που τις εκδί¬ 
δει και τον τύπο που περιβάλλονται πρέπει απαραίτητα να 
περιλαμβάνουν και τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσόν που καλύπτει η εγγύηση και με τη ρήτρα 
ότι καλύπτονται οι τόκοι σύμφωνα με τα οριζόμενα στα άρ¬ 
θρα 33 και 35 του παρόντος. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Τον αριθμό της σχετικής σύμβασης και τα προς προ¬ 
μήθεια υλικά. 

.. (8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
σεως και διζήσεως. 

(9) Ότι το ποσόν της εγγύησης τηρείται στη διάθεση 
της Υπηρεσίας που έχει συνάψει τη σύμβαση και ότι θα 
καταβληθεί ολικά ή μερικά χωρίς καμία από μέρος του εκ¬ 
δότη αντίρρηση ή ένσταση και χωρίς να ερευνηθεί το βά¬ 
σιμο ή μη της απαίτησης, μέσα σε τρεις (3) ημέρες από 
απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης (ο 
χρόνος ισχύος της εγγύησης πρέπει να είναι μεγαλύτερος 
από το συμβατικό χρ*όνο παράδοσης, κατά το χρόνο που 
με βάση τη σύμβαση ο αγοραστής υποχρεούται να παρα- 
λάβη τα υλικά πλέον δύο (2) μήνες). 

(12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της υπηρεσίας που διενεργεί την προμή¬ 
θεια. 

γ. Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την εκ¬ 
καθάριση των τυχόν απαιτήσεων από τους δύο συμβαλλό¬ 
μενους. Σε περίπτωση που το υλικό είναι διαιρετό και η 
παράδοση γίνεται, σύμφωνα με τη σύμβαση, τμηματικά, η 
εγγύηση αποδεσμεύεται σταδιακά κατά ποσόν που ανα¬ 
λογεί στην αξία του μέρους της ποσότητας που παραλή¬ 
φθηκε οριστικά. Εάν στο πρωτόκολλο παραλαβής αναφέ- 
ρονται παρατηρήσεις ή υπάρχει εκπρόθεσμη παράδοση, η 
παραπάνω σταδιακή αποδέσμευση γίνεται μετά την αντι¬ 
μετώπιση κατά τα προβλεπόμενα, των παρατηρήσεων και 
του εκπροθέσμου. 

4. Στην περίπτωση ένωσης προμηθευτών οι εγγυήσεις 
περιλαμβάνουν και τον όρο ότι η εγγύηση καλύπτει τις 
υποχρεώσεις όλων των μελών της ένωσης. 

5. Οι εγγυήσεις εκδίδονται από πιστωτικά ιδρύματα ή 

άλλα νομικά πρόοωπα που λειτουργούν νόμιμα στα κράτη- 
μέλη της Ευρωπαϊκής ένωσης και έχουν, σύμφωνα με τη 
νομοθεσία των κρατών-μελών αυτό το δικαίωμα, συνο- 
δευόμενες από επίσημη μετάφρασή τους στην Ελληνική. 

6. έντοκα γραμμάτια του δημοσίου. 

α. Οι τίτλοι των εντόκων γραμματίων του Δημοσίου γίνο¬ 
νται δεκτοί στην ονομαστική τους αξία, ως εγγύηση συμ¬ 
μετοχής στους διαγωνισμούς. 

β. Σε περίπτωση που συντρέξουν οι οριζόμενες από τον 
παρόντα κανονισμό περιπτώσεις κατάπτωσης της εγγύη¬ 
σης συμμετοχής, γίνεται εκποίηση των εντόκων γραμμα¬ 
τίων του δημοσίου στην αξία που αντιπροσωπεύουν κατά 
το χρόνο εκποίησής τους. 

γ. Η εκποίηση των εντόκων γραμματίων του δημοσίου 
γίνεται με παραλαβή τούτων από το δικαιούχο ή εξουσιο¬ 
δοτημένο εκπρόσωπό του με την υπογραφή σχετικού 
αποδεικτικού παραλαβής. 

ΚΕΦΑΛΑΙΟ Γ.’ 

ΕΚΤΕΛΕΣΗ ΠΡΟΜΗΘΕΙΩΝ 

Αρθρο 27 

Χρόνος παράδοσης υλικών 

1. Ο προμηθευτής υποχρεούται να παραδόσει το υλικό 
μέσα στα χρονικά όρια και με τον τρόπο που ορίζει η σύμ¬ 
βαση. 

2. Ο συμβατικός χρόνος παράδοσης μπορεί με από¬ 
φαση του Δ.Σ. της Υπηρεσίας που διενεργεί την προμή¬ 
θεια, μετά από γνωμοδότηση της επιτροπής διενέργειας 
του διαγωνισμού, να παρατείνεται μέχρι το 1/4 αυτού, 
ύστερα από σχετικό αίτημα του προμηθευτή που υποβάλ¬ 
λεται υποχρεωτικά πριν από τη λήξη του συμβατικού χρό¬ 
νου. Σε περίπτωση που ο συμβατικός χρόνος παράδοσης 
δεν είναι μεγαλύτερος από 30 ημερολογιακές ημέρες, 
μπορεί με απόφαση του Δ.Σ. της Υπηρεσίας που διενεργεί 
την προμήθεια, ύστερα από γνωμοδότηση της Επιτροπής 
διενέργειας του διαγωνισμού να παρατείνεται μέχρι το 1 /2 
αυτού. Το χρονικό διάστημα από την υποβολή του αιτήμα¬ 
τος μέχρι τη λήξη του συμβατικού χρόνου παράδοσης δεν 
μπορεί να είναι μικρότερο απότο 1 /8 ολόκληρου του συμ¬ 
βατικού χρόνου. Μετά τη λήξη του συμβατικού χρόνου πα¬ 
ράδοσης, το υλικό δεν παραλαμβάνεται από την Επιτροπή 
Παραλαβής, μέχρι την έκδοση τη£ απόφασης σχετικά με 
την αιτηθείσαν παράταση, άσχετα εάν το αίτημα του προ¬ 
μηθευτή υποβλήθηκε έγκαιρα. Ο προμηθευτής κηρύσσε¬ 
ται έκπτωτος σε περίπτωση που λήξή ο συμβατικός χρό¬ 
νος παράδοσης και δεν υποβλήθηκε έγκαιρα αίτημα πα¬ 
ράτασής του ή έληξε ο παραταθείς κατά τ’ ανωτέρω χρό¬ 
νος, χωρίς να παραδώσει το υλικό. 

3.0 προμηθευτής υποχρεούται να ειδοποιεί την υπηρε¬ 
σία, που εκτελεί την προμήθεια, την αποθήκη υποδοχής 
των υλικών και την επιτροπή παραλαβής, για την ημερομη¬ 
νία που προτίθεται να παραδόσει το υλικό, τουλάχιστον 
πέντε (5) εργάσιμες ημέρες νωρίτερα. 

4. Ο συμβατικός χρόνος παράδοσης, μπορεί με από¬ 
φαση του Δ.Σ. της Υπηρεσίας που διενεργεί την προμή¬ 
θεια, ύστερα από γνωμοδότηση της επιτροπής διενέρ¬ 
γειας του διαγωνισμού, να μετατίθεται. Μετάθεση γίνεται 
σε περίπτωση σοβαροτάτων λόγων που συνιστούν αντικει¬ 
μενική αδυναμία εμπρόθεσμης παράδοσης των συμβατι¬ 
κών ειδών ή σε περιπτώσεις που συντρέχουν λόγοι που 
συνιστούν ανωτέρα βία. Στις περιπτώσεις μετάθεσης του 


συμβατικού χρόνου παράδοσης, δεν επιβάλλονται κυρώ¬ 
σεις. 

Άρθρο 28 
Παραλαβή υλικών 

1. Η παραλαβή των υλικών γίνεται από επιτροπή που 
ορίζεται με απόφαση του Δ.Σ. της Υπηρεσίας που διενερ¬ 
γεί την προμήθεια και είναι τουλάχιστον τριμελής. 

2. Κατά την διαδικασία παραλαβής των υλικών καλείται 
να παραστεί εφόσον το επιθυμεί, ο προμηθευτής και διε- 
νεργείται ποσοτικός και ποιοτικός έλεγχος. Ο ποιοτικός 
έλεγχος, εφόσον δεν ορίζεται διαφορετικά στην σύμβαση 
ενεργείται: 

α. Με μακροσκοπική εξέταση. 

β. Με χημική ή μηχανική εξέταση. 

γ. Με πρακτική δοκιμασία. 

δ. Με όλους ή με όσους από τους παραπάνω τρόπους 
χρειάζεται, ανάλογα με το προς προμήθεια υλικό ή και με 
οποιοδήποτε άλλο ενδεικνυόμενο τρόπο, κατά την κρίση 
της επιτροπής παραλαβής. 

3. Σε περίπτωση που η σύμβαση προβλέπει μόνο μα¬ 
κροσκοπική εξέταση, συντάσσεται από την επιτροπή πα¬ 
ραλαβής οριστικό πρωτόκολλο (παραλαβής ή απόρριψης) 
μετά τη διενέργεια του μακροσκοπικού ελέγχου. Όταν η 
σύμβαση προβλέπει, εκτός από την μακροσκοπική εξέ¬ 
ταση και άλλους ελέγχους (όπως χημική εξέταση, μηχα¬ 
νική εξέταση πρακτική δοκιμασία) συντάσσεται από την 
επιτροπή παραλαβής, εκτός από το πρωτόκολλο μακρο¬ 
σκοπικού ελέγχου και δειγματοληψίας και οριστικό πρω¬ 
τόκολλο (παραλαβής ή απόρριψης) μετά τα αποτελέσματα 
των ελέγχων τούτων. Εάν λόγω της φύσης του είδους, 
όλοι οι προβλεπόμενοι από τη σύμβαση έλεγχοι γίνονται 
από την επιτροπή παραλαβής και δεν μεσολαβούν εργα¬ 
στηριακοί και λοιποί έλεγχοι για τη σύνταξη του οριστικού 
πρωτοκόλλου, τούτο συντάσσεται από την επιτροπή χωρίς 
να προηγηθεί πρωτοκόλλου μακροσκοπικού ελέγχου και 
δειγματοληψίας. 

4. Σε περίπτωση που η επιτροπή παραλαβής απορρίψει 
το υλικό, αναφέρει στο σχετικό πρωτόκολλο τις παρεκκλί¬ 
σεις που παρουσιάζει τούτο από τους όρους της σύμβα¬ 
σης και τους λόγους της απόρριψης και γνωματεύει αν το 
υλικό μπορεί να χρησιμοποιηθεί. Εφόσον κριθε! ότι οι πα¬ 
ρεκκλίσεις του υλικού δεν επηρεάζουν την καταλληλό- 
τητά του και μπορεί να χρησιμοποιηθεί, με απόφαση του 
Δ.Σ. της Υπηρεσίας που διενεργεί το διαγωνισμό μπορεί 
να εγκριθεί η παραλαβή του υλικού που απορρίφθηκε από 
την επιτροπή παραλαβής, με ή χωρίς έκπτωση επί της 
συμβατικής τιμής. Ύστερα από την απόφαση αυτή η επι¬ 
τροπή παραλαβής υποχρεούται να προβεί στην παραλαβή 
του υλικού και να συντάξει σχετικό πρωτόκολλο οριστικής 
παραλαβής σύμφωνα με τα αναφερόμενα στην απόφαση. 
Εάν το υλικό απορρίπτεται από την επιτροπή παραλαβής 
λόγω παρεκκλίσεων που διαπιστώθηκαν κατά τον μακρο¬ 
σκοπικό έλεγχο, η επιτροπή δεν προβαίνει στη λήψη και 
αποστολή δειγμάτων και αντιδειγμάτων για άλλους περαι¬ 
τέρω ελέγχους. Τα παραπάνω δείγματα λαμβάνονται και 
αποστέλλονται προς έλεγχο, στην περίπτωση που με από¬ 
φαση του Δ.Σ. της Υπηρεσίας που διενεργεί την προμή¬ 
θεια, εγκρίθηκε η μακροσκοπική παραλαβή υλικού που 
απορρίφθηκε από την επιτροπή παραλαβής λόγω παρεκ¬ 
κλίσεων που διαπιστώθηκαν κατά τον μακροσκοπικό 
έλεγχο. 

Στην περίπτωση αυτή το οριστικό πρωτόκολλο (παραλα¬ 
βής ή απόρριψης) συντάσσεται μετό τα αποτελέσματα του 
ελέγχου των δειγμάτων. 

5. Σε δευτεροβάθμια επιτροπή παραλαβής παραπέμπο- 
νται για επανεξέταση περιπτώσεις υλικών που απορρί- 
φθηκαν ή κρίθηκαν παραληπτέα με αποκλίσεις που διαπι¬ 
στώθηκαν κατά τον μακροσκοπικό έλεγχο ή από άλλους 
ελέγχους που διενήργησε η πρωτοβάθμια επιτροπή παρα¬ 
λαβής. Η παραπομπή κατά τα ανωτέρω γίνεται ύστερα από 
σχετικό αίτημα του προμηθευτή ή αυτεπάγγελτα από την 
Υπηρεσία. Η δευτεροβάθμια επιτροπή παραλαβής προ¬ 
βαίνει, κατά περίπτωση, στους ελέγχους που διενεργεί 
και η πρωτοβάθμια επιτροπή παραλαβής και συντάσσει 
σχετικό πρωτόκολλο (παραλαβής ή απόρριψης). Σε περί¬ 
πτωση που η σύμβαση προβλέπει εκτός από τον μακρο¬ 
σκοπικό έλεγχο και άλλους ελέγχους, η επιτροπή, εάν το 
υλικό κρίνεται απ’ αυτήν παραληπτέο με βάση το μακρο¬ 
σκοπικό έλεγχο, λαμβάνει και αποστέλλει τα προβλεπό- 
μενα δείγματα και αντιδείγματα. Στην περίπτωση που το 
υλικό κρίνεται από την επιτροπή παραλαβής απορριπτέο, 
με βάση τον μακροσκοπικό έλεγχο, δεν προβαίναι σε δειγ¬ 
ματοληψία, και στους τυχόν περαιτέρω προβλεπόμενους 
ελέγχους. Εφόσον κριθεί ότι οι παρεκκλίσεις αυτές του 
υλικού δεν επηρεάζουν την καταλληλότητά του και μπορεί 
να χρησιμοποιηθεί, με απόφαση του Δ.Σ. της Υπηρεσίας 
που διενεργεί την προμήθεια, μπορεί να εγκριθεί η παρα¬ 
λαβή του υλικού που απορρίφθηκε από την επιτροπή πα¬ 
ραλαβής με ή χωρίς έκπτωση επί τη συμβατικής τιμής. 
Ύστερα από την απόφαση αυτή, η δευτεροβάθμια επι¬ 
τροπή παραλαβής, υποχρεούται να προβεί στην παραλαβή 
του υλικού και να συντάξει σχετικό πρωτόκολλο οριστικής 
παραλαβής, σύμφωνα με τα αναφερόμενα στην απόφαση. 
Το αίτημα για επανεξέταση υλικού σε δευτεροβάθμια επι¬ 
τροπή παραλαβής, υποβάλλεται από τον προμηθευτή, 
μέσα σε ανατρεπτική προθεσμία είκοσι (20) ημερών από 
την ημερομηνία κοινοποίησης της σχετικής απόφασης. Τα 
έξοδα της δευτεροβάθμιας επιτροπής παραλαβής (εφό¬ 
σον υπάρξουν), βαρύνουν τον προμηθευτή, εφόσον τα 
είδη απορριφθούν οριστικά ή παραληφθούν με έκπτωση, 
ανεξάρτητα εάν η ανάθεση για επανεξέταση γίνεται μετά 
από αίτημα του προμηθευτή ή αυτεπάγγελτα. Τα έξοδα 
αυτά καταλογίζονται με απόφαση του Δ.Σ. της Υπηρεσίας 
που διενεργεί την προμήθεια και εκπίπτονται από το λα- 
βείν του προμηθευτή ή εισπράττονται από την εγγύηση 
καλής εκτέλεσης της σύμβασης. 

6. Τα πρωτόκολλα που συντάσσονται από τις Επιτροπές 
παραλαβής (πρωτοβάθμιες ή δευτεροβάθμιες) κοινο¬ 
ποιούνται υποχρεωτικά και στους προμηθευτές. 

Αρθρο 29 

Χρόνος παραλαβής υλικών 

1. Η παραλαβή των υλικών και η έκδοση των σχετικών 
πρωτοκόλλων παραλαβής πραγματοποιείται μέσα στον 
<αθοριζόμενο από τιχούμβαση χρόνο. 

2. Σε περίπτωση που η σύμβαση προβλέπει μόνο μα¬ 
κροσκοπική εξέταση ή και άλλους ελέγχους που διενερ- 
γούνται από την ίδια την επιτροπή ή και ελέγχους που διε- 
/εργούνται από άλλα όργανα (όπως εργαστήρια, δοκιμα¬ 
στήρια) που ανήκουν στην Υπηρεσία, ο συμβατικός χρό- 
/ος παραλαβής αρχίζει από την ημερομηνία πραγματικής 
προσκόμισης του υλικού. Σε περίπτωση που η σύμβαση 
προβλέπει, εκτός από μακροσκοπική εξέταση και άλλους 


ελέγχους που διενεργούνται από άλλα όργανα που δεν 
ανήκουν στον φορέα, ο συμβατικός χρόνος παραλαβής 
αρχίζει από την ημερομηνία πραγματικής προσκόμισης 
του υλικού, χωρίς να υπολογίζεται σ’ αυτόν το χρονικό διά¬ 
στημα από την αποστολή των δειγμάτων για έλεγχο, μέχρι 
την κοινοποίηση των αποτελεσμάτων του ελέγχου στην 
επιτροπή. Εφόσον ο προμηθευτής δεν τηρήσει την υπο¬ 
χρέωση της παραγράφου 3, του άρθρου 27 του παρόντος 
ο συμβατικός χρόνος παραλαβής αρχίζει από την ημερο¬ 
μηνία που η επιτροπή παραλαβής είναι σε θέση να προβεί 
στη διαδικασία παραλαβής. 

3. Εάν η παραλαβή των υλικών και η σύνταξη του σχετι¬ 
κού πρωτοκόλλου δεν πραγματοποιηθεί από την Επι¬ 
τροπή παραλαβής μέσα στον οριζόμενο από τη σύμβαση 
χρόνο, θεωρείται ότι η παραλαβή συντελέσθηκε αυτοδί¬ 
καια, με κάθε επιφύλαξη των δικαιωμάτων της Υπηρεσίας 
και εκδίδεται προς τούτο σχετική απόφαση του Δ.Σ της 
Υπηρεσίας που διενεργεί την προμήθεια με βάση μόνο το 
θεωρημένο από.την Υπηρεσία που περιλαμβάνει τα υλικά 
αποδεικτικό προσκόμισης τούτων, σύμφωνα δε με την 
απόφαση αυτή το αρμόδιο τμήμα της Υπηρεσίας εκδίδει 
δελτίο εισαγωγής του υλικού και εγγραφής του στα βιβλία 
της προκειμένου να πραγματοποιηθεί η πληρωμή του 
προμηθευτή. 

4. Ανεξάρτητα από την κατά τα ανωτέρω, αυτοδίκαιη 
παραλαβή και την πληρωμή του προμηθευτή, πραγματο¬ 
ποιούνται οι προβλεπόμενοι από τη σύμβαση ελέγχοι από 
επιτροπή που συγκροτείται με απόφαση του Δ.Σ. της Υπη¬ 
ρεσίας που διενεργεί την προμήθεια, στην οποία δεν μπο¬ 
ρεί να συμμετέχουν ο πρόεδρος και τα μέλη της επιτρο¬ 
πής που δεν πραγματοποίησε την παραλαβή στον προβλε- 
πόμενο από την σύμβαση χρόνο και όταν: 

α. Το υλικό κρίνεται απορριπτέο, ο προμηθευτής υπο- 
χρεούται να το αντικαταστήσει σύμφωνα με τα ισχύοντα, 
άλλως υπόκειται στις προβλεπόμενες σχετικές κυρώ¬ 
σεις. 

β. Το υλικό παρουσιάζει αποκλίσεις από τους όρους της 
σύμβασης, κρίνεται όμως παραληπτέο, ο προμηθευτής 
υποχρεούται να προβεί στην αντικατάσταση τούτων, εφό¬ 
σον είναι δυνατόν, ή στην καταβολή ποσού που αντιστοιχεί 
σε έκπτωση επί της συμβατικής τιμής, εφόσον αποφασι- 
σθεί παραλαβή με έκπτωση. Και για τις δύο παραπάνω 
ρυθμίσεις εκδίδεται απόφαση του Δ.Σ. της Υπηρεσίας 
που διενεργεί το διαγωνισμό. Η παραπάνω επιτροπή πα¬ 
ραλαβής προβαίνει σε όλες τις διαδικασίες παραλαβής 
που προβλέπονται από τη σύμβαση και συντάσσει σχετικό 
πρωτόκολλο. Οποιαδήποτε ενέργεια που τυχόν έγινε από 
την αρχική επιτροπή παραλαβής δεν λαμβάνεται υπόψη. 

Αρθρο 30 

Κυρώσεις για εκπρόθεσμη παράδοση 

1. Σε περίπτωση που το υλικό παραδοθεί ή αντικατα- 
σταθεί μετά τη λήξη του συμβατικού χρόνου όπως διαμορ¬ 
φώθηκε με τυχόν μετάθεση και μέχρι λήξη του χρόνου της 
παράτασης που χορηγήθηκε, σύμφωνα με το άρθρο 27 
του παρόντος, επιβάλλονται, εκτός των τυχόν προβλεπο- 
μένων, κατά περίπτωση κυρώσεων και πρόστιμο που υπο¬ 
λογίζεται ως εξής: 

α. Για καθυστέρηση που περιορίζεται σε χρονικό διά¬ 
στημα που δεν υπερβαίνει το 1 12 του μέγιστου προβλεπό- 
μενου, από το άρθρο 27 του παρόντος χρόνου παράτασης 
2,5% επί της συμβατικής αξίας της ποσότητας που παρα- 

δόθηκε εκπρόθεσμα. 

Εάν κατά τον υπολογισμό του μισού του χρόνου παράτα¬ 
σης προκύπτει κλάσμα ημέρας, θεωρείται ολόκληρη 
ημέρα. 

β. Για καθυστέρηση που υπερβαίνει το παραπάνω 1/2, 
5% επί της συμβατικής αξίας της ποσότητας που παραδό¬ 
θηκε εκπρόθεσμα. 

2. Τα παραπάνω, κατά περίπτωση, ποσοστά προστίμων 
υπολογίζονται επί της συμβατικής αξίας των εκπρόθεσμα 
παραδοθέντων υλικών χωρίς τον Φ.Π.Α. Σε περίπτωση 
που τα υλικά που παραδόθηκαν εκπρόθεσμα επηρεάζουν 
τη χρησιμοποίηση των υλικών που παραδόθηκαν εμπρό¬ 
θεσμα, το πρόστιμο υπολογίζεται επί της συμβατικής 
αξίας της συνολικής ποσότητας αυτών. 

3. Εφόσον με την απόφαση κήρυξης προμηθευτή εκ¬ 
πτώτου, παρέχεται σ’ αυτόν η δυνατότητα να παραδώσει 
τα υλικά μέχρι την προηγούμενη της ημερομηνίας διενέρ¬ 
γειάς του σε βάρος του διαγωνισμού, επιβάλλεται συνο¬ 
λικά πρόστιμο για εκπρόθεσμη παράδοση ίσο με ποσοστό 
10% της συμβατικής τιμής, ανεξάρτητα από την ημερομη¬ 
νία παράδοσης μέσα στο παρεχόμενο χρονικό διάστημα. 
Στην περίπτωση αυτή ισχύουν και τα αναφερόμενα στην 
προηγούμενη παράγραφο. Εάν ο έκπτωτος παραδώσει τα 
υλικά, ο διαγωνισμός ή τα αποτελέσματα αυτού ματαιώνο¬ 
νται με απόφαση του Δ.Σ. της Υπηρεσίας που διενεργεί 
την προμήθεια ύστερα από την οριστική παραλαβή των 
υλικών. 

4. Κατά τον υπολογισμό του χρονικού διαστήματος κα¬ 
θυστέρησης της παράδοσης ή αντικατάστασης, με από¬ 
φαση του Δ.Σ. της Υπηρεσίας που διενεργεί την προμή¬ 
θεια, ύστερα από γνωμοδότηση της επιτροπής διενέρ¬ 
γειας του διαγωνισμού, δεν λαμβάνεται υπόψη ο χρόνος 
που παρήλθεν πέραν του ευλόγου, κατά τα διάφορα στά¬ 
δια των διαδικασιών, για τον οποίο δεν ευθύνεται ο προ¬ 
μηθευτής και μετατίθεται αντίστοιχα ο χρόνος παράδο¬ 
σης. 

5. Εφόσον ο προμηθευτής έχει λάβει προκαταβολή, 
εκτός από το προβλεπόμενο κατά τα ανωτέρω πρόστιμο, 
καταλογίζεται σε βάρος του και τόκος επί του ποσού της 
προκαταβολής, που υπολογίζεται από την επόμενη της 
λήξης του συμβατικού ή μετατεθέντος χρόνου παράδο¬ 
σης, μέχρι προσκόμισης του συμβατικού υλικού, με το 
ισχύον κάθε φορά ανώτατο όριο του ποσοστού του τόκου 
από δικαιοπραξία. 

6. Η είσπραξη του προστίμου και των τόκων επί της προ¬ 
καταβολής, γίνεται με παρακράτηση από το λαβείν του 
προμηθευτή ή σε περίπτωση ανεπάρκειας ή έλλειψης αυ¬ 
τού, με ισόποση κατάπτωση της εγγύησης καλής εκτέλε¬ 
σης και προκαταβολής, αντίστοιχα, εφόσον ο προμηθευ¬ 
τής δεν καταθέσει το απαιτούμενο ποσό. 

7. Σε περίπτωση ένωσης προμηθευτών το πρόστιμο και 
οι τόκοι επιβάλλονται αναλογικά σε όλα τα μέλη της ένω¬ 
σης. 

Άρθρο 31 

Απόρριψη συμβατικών υλικών - αντικατάσταση 

1. Σε περίπτωση οριστικής απόρριψης ολόκληρης ή μέ¬ 
ρους της συμβατικής ποσότητας των υλικών, με απόφαση 
του Δ.Σ. της Υπηρεσίας που διενεργεί την προμήθεια 
ύστερα από γνωμοδότηση της επιτροπής παραλαβής, 
μπορεί να εγκρίνεται η αντικατάστασή της με άλλη που να 
είναι σύμφωνη με τους όρους της σύμβασης, μέσα σε τα¬ 


κτή προθεσμία που ορίζεται από την απόφαση αυτή. 

Η προθεσμία αυτή δεν μπορεί να είναι μεγαλύτερη του 
1/4 του συνολικού συμβατικού χρόνου ή του 1/2 αυτού 
όταν ο συμβατικός χρόνος δεν είναι μεγαλύτερος των 30 
ημερών, σε περίπτωση που η αντικατάσταση γίνεται μετά 
τη λήξη του, ο δε προμηθευτής θεωρείται ως εκπρόθε¬ 
σμος και υπόκειται σε κυρώσεις λόγω εκπρόθεσμης παρά¬ 
δοσης. Εάν ο προμηθευτής δεν αντικαταστήσει τα υλικά 
που απορρίφθηκαν μέσα στην προθεσμία που του τά¬ 
χθηκε και εφόσον έχει λήξει ο συμβατικός χρόνος, κηρύσ¬ 
σεται έκπτωτος και υπόκειται στις προβλεπόμενες κυρώ¬ 
σεις. Με την απόφαση αυτή καθορίζεται προθεσμία 20 
ημερών από την κοινοποίησή της για την παραλαβή των 
απορριφθέντων υλικών. Εάν η παραλαβή γίνει μετά την 
παρέλευση των 5 πρώτων ημερών, επιβάλλεται πρόστιμον 
προμηθευτή 10% επί της αντίστοιχης συμβατικής αξίας. 
Σε περίπτωση τμηματικών παραδόσεων, τα απορριφθέντα 
υλικά δεν επιστρέφονται πριν την ολοκλήρωση παράδο- 
σης των υλικών και των υπολοίπων τμηματικών παραδό¬ 
σεων. 

Επίσης δεν επιστρέφονται πριν την παραλαβή των υλι¬ 
κών για τα οποία κηρύχθηκε έκπτωτος και του δόθηκε δι¬ 
καίωμα παράδοσης ή τη λήξη της προθεσμίας για την πα¬ 
ράδοση τούτων. Το παραπάνω πρόστιμο του 10% επιβάλ¬ 
λεται και στην περίπτωση αυτή. Μετά την παρέλευση του 
εικοσαημέρου και εφόσον δεν παραληφθούν τα υλικά, πέ¬ 
ραν του προστίμου, τα υλικά εκποιούνται ή καταστρέφο- 
νται κατά την κρίση του Δ.Σ. της Υπηρεσίας που διενήρ- 
γησε το διαγωνισμό, σύμφωνα με τα ισχύοντα. 

2. Η επιστροφή των υλικών που απορρίφθηκαν γίνεται 
μετά την προσκόμιση ίσης ποσότητας με την απορρι- 
φθείσα και αφού αυτή παραληφθεί οριστικά. Στην περί¬ 
πτωση αυτή ο προμηθευτής υποχρεούται να παραλάβει 
την ποσότητα που απορρίφθηκε και αντικαταστάθηκε 
μέσα σε 20 ημέρες από την ημερομηνία της οριστικής πα¬ 
ραλαβής της νέας ποσότητας. Η προθεσμία αυτή μπορεί 
να παραταθεί ύστερα από αίτημα του προμηθευτή, που θα 
υποβληθεί απαραίτητα πέντε (5) ημέρες τουλάχιστον πριν 
από την εκπνοή της, με απόφαση του Δ.Σ. της Υπηρεσίας 
που διενεργεί την προμήθεια, με την οποία και επιβάλλε¬ 
ται πρόστιμο σε ποσοστό 2,5% επί της συμβατικής αξίας 
της συγκεκριμένης ποσότητας. Εάν παρέλθει η προθε¬ 
σμία αυτή και η παράταση που τυχόν χορηγηθεί και ο προ¬ 
μηθευτής δεν παράλαβε την απορριφθείσα ποσότητα, η 
Υπηρεσία μπορεί να προβεί στην καταστροφή ή εκποίηση 
της ποσότητας αυτής, κατά τα ισχύοντα. 

3. Με απόφαση του Δ.Σ. της Υπηρεσίας που διενεργεί 
την προμήθεια, ύστερα από γνωμοδότηση της αρμόδιας 
επιτροπής παραλαβής, μπορεί να εγκριθεί η επιστροφή 
στον προμηθευτή των υλικών που απορρίφθηκαν πριν από 
την αντικατάστασή τους, με την προϋπόθεση ο προμη¬ 
θευτής να καταθέσει χρηματική εγγύηση που να καλύπτει 
την τυχόν καταβληθείσα αξία της ποσότητας που απορρί- 
φθηκε. 

Άρθρο 32 

Κήρυξη προμηθευτή εκπτώτου 

1. Ο προμηθευτής που δεν προσέρχεται μέσα στην 
προθεσμία που του ορίστηκε, να υπογράφει τη σχετική 
σύμβαση, κηρύσσεται υποχρεωτικά έκπτωτος από την κα- 
τακύρωση ή ανάθεση που έγινε στο όνομά του και από 
κάθε δικαίωμα που απορρέει από αυτήν, με απόφαση του 

Δ.Σ. της υπηρεσίας που διενεργεί την προμήθεια ύστερα 
από γνωμοδότηση της επιτροπής παραλαβής. 

2. Με την ίδια διαδικασία ο προμηθευτής κηρύσσεται 
υποχρεωτικά έκπτωτος από τη σύμβαση και από κάθε δι¬ 
καίωμά του που απορρέει απ’ αυτή, εφόσον δεν παρέ¬ 
δωσε ή αντικατέστησε τα συμβατικά υλικά, μέσα στο συμ¬ 
βατικό χρόνο ή στο χρόνο παράτασης που του δόθηκε, 
σύμφωνα με όσα προβλέπονται στο άρθρο 27 του παρό¬ 
ντος. 

3. Ο προμηθευτής δεν κηρύσσεται έκπτωτος από την 
κατακύρωση ή ανάθεση ή τη σύμβαση όταν: 

α) Η σύμβαση δεν υπογράφηκε ή το υλικό δεν παραδό¬ 
θηκε ή αντικαταστάθηκε με ευθύνη της Υπηρεσίας. 

β) Συντρέχουν λόγοι ανωτέρας βίας. 

4. με την απόφαση κήρυξης προμηθευτή εκπτώτου από 
τη σύμβαση μπορεί να του παρασχεθεί η δυνατότητα πα¬ 
ράδοσης του υλικού μέχρι την προηγούμενη της ημερομη¬ 
νίας διενέργειας του διαγωνισμού που γίενται σε βάρος 
του, πέραν της οποίας ουδεμία παράδοση ή αντικατά¬ 
σταση απορριφθέντος υλικού γίνεται δεκτή. 

5. Στον προμηθευτή που κηρύσσεται έκπτωτος από την 
κατακύρωση, ανάθεση ή σύμβαση, επιβάλλονται με από¬ 
φαση του Δ.Σ. της Υπηρεσίας που διενεργεί την προμή¬ 
θεια, ύστερα από γνωμοδότηση της Επιτροπής παραλα¬ 
βής, αθροιστικά ή διαζευκτικά οι παρακάτω κυρώσεις. 

α) Κατάπτωση ολική ή μερική της εγγύησης συμμετοχής 
ή καλής εκτέλεσης της σύμβασης κατά περίπτωση. 

β) Προμήθεια του υλικού σε βάρος του εκπτώτου προ¬ 
μηθευτή είτε από τους υπόλοιπους προμηθευτές που εί¬ 
χαν λάβει μέρος στο διαγωνισμό ή είχαν κληθεί για απευ¬ 
θείας ανάθεση, είτε με διενέργεια διαγωνισμού, είτε με 
απευθείας αγορά, αν συντρέχουν οι προϋποθέσεις του 
άρθρου 23 του παρόντος. Κάθε άμεση ή έμμεση προκα- 
λούμενη ζημία της Υπηρεσίας ή η τυχόν διαφορά που θα 
προκύψει, καταλογίζεται σε βάρος του έκπτωτου προμη¬ 
θευτή. Ο καταλογισμός αυτός γίνεται ακόμη και στην πε¬ 
ρίπτωση που δεν πραγματοποιείται νέα προμήθεια του 
υλικού, κατά τα παραπάνω οριζόμενα. Στην περίπτωση 
αυτή, ο υπολογισμός του καταλογιζόμενου ποσού γίνεται 
με βάση κάθε στοιχείο, κατά την κρίση του αρμόδιου Δ.Σ. 
της υπηρεσίας και με βάση τις αρχές της καλής πίστης και 
των συναλλακτικών ηθών. 

γ) Προσωρινός ή διαρκής αποκλεισμός του προμηθευτή 
από τις προμήθειες του δημόσιου τομέα. 

δ) Καταλογισμός στον προμηθευτή ποσού ίσου με το 
10% της αξίας των υλικών για τα οποία κηρύχθηκε έκπτω¬ 
τος, όταν του δόθηκε το δικαίωμα να παραδώσει τα υλικά 
μέχρι την προηγούμενη της ημερομηνίας διενέργειας του 
διαγωνισμού ανεξάρτητα εάν τελικά έκανε χρήση ή όχι του 
δικαιώματος αυτού. Στην περίπτωση αυτή έχουν εφαρ¬ 
μογή τα αναφερόμενα στην παρ. 2 του άρθρου 30 του πα¬ 
ρόντος. 

ε) Η είσπραξη εντόκως της τυχόν προκαταβολής που 
χορηγήθηκε στον έκπτωτο από τη σύμβαση προμηθευτή, 
είτε από το ποσόν που τυχόν δικαιούται να λάβει, είτε με 
κατάθεση του ποσού από τον ίδιο, είτε με κατάπτωση της 
εγγύησης προκαταβολής. Ο υπολογισμός των τόκων γίνε¬ 
ται από την ημερομηνία λήψης της προκαταβολής από 
τον προμηθευτή μέχρι την ημερομηνία έκδοσης της από¬ 
φασης κήρυξής του ως εκπτώτου, με ισχύον κάθε φορά 
ανώτατο όριο επιτοκίου για τόκο από δικαιοπραξία, από 
την ημερομηνία δε αυτή και μέχρι της επιτροφής της, με 


το ισχύον κάθε φορά επιτόκιο για τόκο υπερημερίας. 

θ. Σε περίπτωση που η προμήθεια υλικού σε βάρος έκ¬ 
πτωτου προμηθευτή γίνεται με τροποποίηση όρων ή τεχνι¬ 
κών προδιαγραφών της κατακύρωσης, της ανάθεσης ή 
της σύμβασης, από τις οποίες κηρύχθηκε έκπτωτος, κατά 
περίπτωση, κατά τον υπολογισμό του διαφέροντος σε βά¬ 
ρος του, λαμβάνεται υπόψη η διαφορά που τυχόν προκύ¬ 
πτει από την τροποποίηση των σχετικών όρων ή τεχνικών 
προδιαγραφών, η οποία συμψηφίζεται με το προς καταλο¬ 
γισμό ποσό. 

Αρθρο 33 

Τρόπος πληρωμής - απαιτούμενα δικαιολογητικά 

1. Η πληρωμή της αξίας των υλικών στον προμηθευτή 
μπορεί να γίνει με έναν από τους παρακάτω τρόπους: 

α) Με την εξόφληση του 100% της συμβατικής αξίας 
μετά την οριστική παραλαβή των υλικών. 

β) Με τη χορήγηση προκαταβολής μέχρι ποσοστού 50% 
της συμβατικής αξίας χωρίς ΦΠΑ έναντι ισόποσης εγγύη¬ 
σης και το υπόλοιπο είτε μετά την οριστική παραλαβή των 
υλικών, είτε με πληρωμή ποσοστού 20% της συμβατικής 
αξίας χωρίς ΦΠΑ με το μακροσκοπικό πρωτόκολλο παρα¬ 
λαβής και εξόφλησης της υπόλοιπης συμβατικής αξίας με 
τον συνολικό ΦΠΑ μετά την οριστική παραλαβή των υλι¬ 
κών. 

γ) Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ) Με κάθε άλλο τρόπο που καθορίζεται απαραίτητα 
στη διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες. 

3. Οι παραπάνω τρόποι πληρωμής εφαρμόζονται και 
στις τμηματικές παραδόσεις εφόσον προβλέπονται από 
τη σύμβαση. 

4. Τα δικαιολογητικά που απαιτούνται είναι τα εξής: 

α) Πρωτόκολλο οριστικής ποσοτικής και ποιοτικής πα¬ 
ραλαβής ή σε περίπτωση αυτοδίκαιης παραλαβής, θεωρη¬ 
μένο αποδεικτικό προσκόμισης του υλικού στην Υπηρε¬ 
σία, σύμφωνα με το άρθρο 29 του παρόντος, 
β) Αποδεικτικό εισαγωγής του υλικού στην Υπηρεσία, 
γ) Τιμολόγιο του προμηθευτή εις τριπλούν που να ανα¬ 
φέρει την ένδειξη ΕΞΟΦΛΗΘΗΚΕ. 

δ) Εξοφλητική απόδειξη του προμηθευτή, εάν το τιμο¬ 
λόγιο δεν φέρει την ένδειξη ΕΞΟΦΛΗΘΗΚΕ. 

ε) Κάθε άλλο δικαιολογητικά που τυχόν ήθελε ζητηθεί 
από την Υπηρεσία. 

5. Στην περίπτωση που η σύμβαση προβλέπει ότι η κα¬ 
τασκευή των υλικών ή μέρος αυτών θα γίνει σε επαρχιακή 
βιομηχανία ή βιοτεχνία εκτός από τα παραπάνω δικαιολο- 
γητικά απαιτείται η προσκόμιση από τον προμηθευτή βε¬ 
βαίωσης της Δημόσιας Οικονομικής Υπηρεσίας του τόπου 
εγκατάστασης του συγκεκριμένου εργοστασίου που ορίζ- 
ται από τη σύμβαση ότι τα υλικά κατασκευάστηκαν στο ερ¬ 
γοστάσιο αυτό. Εφόσον η κατασκευή των υλικών ολικώς ή 
μερικώς δεν γίνεται σε εργοστάσιο του προμηθευτή αυτός 
θα προσκομίσει επιπλέον αντίγραφο τιμολόγιου του εργο¬ 
στασίου που συμμετέχει στη διαμόρφωση του τελικού 
προϊόντος, σύμφωνα με τη σύμβαση, θεωρημένο από την 
αρμόδια οικονομική εφορία. Εάν ο προμηθευτής δεν προ¬ 
σκομίσει τα δικαιολογητικά αυτά ή εφόσον αυτά που προ- 
σκομισθούν δεν καλύπτουν ολόκληρο το προβλεπόμενο 
από τη σύμβαση ποσοστό ΠΕΒ, που λήφθηκε υπόψη κατά 

την αξιολόγηση των αποτελεσμάτων του διαγωνισμού, θα 
εκπίπτει από το λαβείν του προμηθευτή ολόκληρο ή το μέ¬ 
ρος της ΠΕΒ κατάίίερίπτωση και θα του επιβάλλονται επι¬ 
πλέον, με απόφαση του Δ.Σ. της Υπηρεσίας που διενεργεί 
την προμήθεια, ύστερα από γνωμοδότηση της επιτροπής 
παραλαβής, και διοικητικές κυρώσεις (όπως χρηματικό 
πρόστιμο, αποκλεισμός από διαγωνισμούς). 

Αρθρο 34 

Δείγματα - Δειγματοληψία - Εργαστηριακές εξετάσεις 

1. Τα δείγματα που χρησιμοποιούνται κατά τη διενέρ¬ 
γεια των προμηθειών υπάγονται στις παρακάτω κατηγο¬ 
ρίες: 

α) Δείγματα Υπηρεσίας. 

Στην κατηγορία αυτή υπάγονται τα δείγματα της Υπηρε¬ 
σίας, βάσει των οποίων θα πραγματοποιηθεί η προμή¬ 
θεια. 

β) Δείγματα προμηθευτών. 

Στην περίπτωση αυτή υπάγονται τα δείγματα που κατα¬ 
θέτουν οι προμηθευτές, όταν απαιτείται, κατά τη διενέρ¬ 
γεια του διαγωνισμού. 

γ) Δείγματα από τα προς παραλαβή συμβατικά υλικά. 

Στην κατηγορία αυτή υπάγονται τα δείγματα που λαμβά- 
νονται από τις επιτροπές παραλαβής προς δειγμάτιση των 
υλικών που παραδίδουν οι προμηθευτές σε εκτέλεση συμ¬ 
βάσεων. 

2. Κάθε δείγμα ανάλογα με τη φύση του προς προμή¬ 
θεια υλικού πρέπει να είναι σε ποσότητα ή μέγεθος από¬ 
λυτα επαρκές για την σχετική μηχανική, χημική ή μακρο¬ 
σκοπική εξέταση, ή πρακτική δοκιμασία. 

Η ποσότητα ή το μέγεθος των δειγμάτων μπορεί να ορί¬ 
ζονται: 

α) Από την Υπηρεσία που διενεργεί την προμήθεια (κα¬ 
τηγορία α). 

β) Με τη διακήρυξη ή πρόσκληση, προκειμένου για δείγ¬ 
ματα προμηθευτών (κατηγορία β). 

γ) Από τη σύμβαση, προκειμένου για δείγματα των προς 
παραλαβή συμβατικών υλικών (κατηγορία γ). 

Εφόσον στη σχετική σύμβαση δεν αναφέρεται η ποσό¬ 
τητα για το μέγεθος των δειγμάτων, ισχύουν οι διατάξεις 
για τις δειγματοληψίες του Γενικού Χημείου του Κράτους 
(ΓΧΚ). 

3. Τα δείγματα όλων των κατηγοριών κατατίθενται στην 
Υπηρεσία εις διπλούν (δείγμα - αντίδειγμα) με εξαίρεση: 

α) Τα δείγματα της Υπηρεσίας, εφόσον η Υπηρεσία έχει 
ορίσει διαφορετικά. 

β) Τα δείγματα τα οποία λόγω της φύσης τους ή της 
αξίας τους, δεν μπορούν να σταλούν ή να υποβληθούν εις 
διπλούν. 

γ) Τα δείγματα που λαμβάνουν οι επιτροπές παραλαβής 
κατά την διαδικασία ελέγχου των προς παραλαβή συμβατι¬ 
κών υλικών, τα οποία λαμβάνονται μεν εις διπλούν, πλην 
όμως, το ένα αποστέλλεται απευθείας από την επιτροπή 
για εργαστηριακή ή μηχανική εξέταση ή χρησιμοποιείται 
για πρακτική δοκιμασία. 

4. Εφόσον από τη διακήρυξη ή την πρόσκληση δεν προ- 
βλέπεται κατάθεση δειγμάτων, τυχόν προσκομιζόμενα 
από τους προμηθευτές δείγματα δεν γίνονται δεκτά. 

5. Δείγματα που δεν είναι κατά τρόπον εμφανή σύμ¬ 
φωνα με τα προβλεπόμενα από τη διακήρυξη ή την πρό¬ 
σκληση δεν γίνονται δεκτά. 

6. Εφόσον τα δείγματα ανήκουν σε ευπαθή ή επικίν¬ 


δυνα υλικά, ο προμηθευτής υποχρεούται να αναφέρει 
τούτο εγγράφως επί του δείγματος, στην Ελληνική 
γλώσσα, καθορίζοντας συγχρόνως τον τρόπο φύλαξης και 
συντήρησής τους. 

7. Εφόσον η προμήθεια του υλικού γίνεται με βάση δείγ¬ 
ματα της Υπηρεσίας, οι ενδιαφερόμενοι μπορούν να λαμ¬ 
βάνουν γνώση των δειγμάτων αυτών κατά το διάστημα της 
προθεσμίας που ορίζεται από τη διακήρυξη ή πρόσκληση 
είτε με απλή μακροσκοπική εξέταση αυτού από τους εν- 
διαφερόμενους, είτε με λήψη αντιγράφου ή απεικόνισης 
αϋΐού, με δική τους μέριμνα και ευθύνη. 

8. Κατά την αξιολόγηση των προσφορών από την επι¬ 
τροπή διενέργειας του διαγωνισμού, τίθενται υπόψη της 
και τα σχετικά δείγματα. Εφόσον για την διενέργεια του 
ελέγχου είναι απαραίτητη η αποσφράγιση του δείγματος, 
αυτή γίνεται ενώπιον του υπαλλήλου της Υπηρεσίας που 
είναι υπεύθυνος για τη φύλαξη των δειγμάτων, μετά δε 
τον έλεγχο, γίνεται επανασφράγιση του δείγματος. Επί¬ 
σης, ενώπιον του ιδίου υπαλλήλου της Υπηρεσίας γίνεται, 
όταν απαιτείται, λήψη μέρους του δείγματος. 

9. Η επισημοποίηση των δειγμάτων και αντιδειγμάτων 
γίνεται από το αρμόδιο για την τεχνική αξιολόγηση όργανο, 
ως εξής: 

. - των δειγμάτων της Υπηρεσίας κατά το στάδιο έγκρι¬ 
σης των τεχνικών προδιαγραφών, από το Διοικητό Συμ¬ 
βούλιο. 

- των δειγμάτων των προμηθευτών κατά τη διενέργεια 
των διαγωνισμών, μετά την κατακύρωση της προμήθειας. 

- τα επισημοποιηθέντα δείγματα παραλαμβάνονται από 
την επιτροπή παραλαβής για να χρησιμοποιηθούν κατά το 
στάδιο των ελέγχων και επιστρέφονται μετά το πέρας της 
παραλαβής των υλικών, εφόσον λόγω της φύσης τους δεν 
καταστρέφονται κατά τη διαδικασία των ελέγχων. 

10. Στον συμβασιούχο προμηθευτή παραδίδεται, 
ύστερα από αίτημά του, το επίσημο δείγμα από την Υπη¬ 
ρεσία ή μέρος αυτού, ανάλογα με τη φύση του υλικού, για 
να του χρησιμεύσει κατά την κατασκευή του και υποχρε- 
ούται να το επιστρέφει το αργότερο με την παράδοση του 
υλικού. 

11. Η επιστροφή των δειγμάτων γίνεται ως εξής: 

α) Της Υπηρεσίας, αμέσως μετά την οριστική παραλαβή 
από την Επιτροπή παραλαβής. 

β) Των προμηθευτών στους οποίους δεν κατακυρώθη¬ 
καν ή δεν ανατέθηκε η προμήθεια, μέσα σε 15 ημέρες 
από την ημερομηνία της ανακοίνωσης κατακύρωσης ή 
ανάθεσης, με μέριμνα και ευθύνη τούτων. 

γ) Των συμβασιούχων προμηθευτών που κατατέθηκαν 
με την προσφορά τους και δεν καταστράφηκαν μερικώς ή 
ολικώς κατά τη διαδικασία των ελέγχων, μέσα σε 30 ημέ¬ 
ρες από την επιστροφή τους από της επιτροπή παραλαβής 
και εφόσον έχει συντελεστεί η οριστική παραλαβή με μέ¬ 
ριμνα και ευθύνη τούτων. 

δ) Τα δείγματα που δεν χρησιμοποιήθηκαν για κατ’ 
έφεση εξέταση επιστρέφονται μέσα σε τριάντα (30) ημέ¬ 
ρες από την οριστική παραλαβή των συμβατικών υλικών, 
με μέριμνα και ευθύνη του προμηθευτή. 

12. Τα δείγματα που δεν θα παραληφθούν σύμφωνα με 
τα παραπάνω, εκποιούνται από την Υπηρεσία, εφόσον 
έχουν εμπορική αξία, υπέρ της Υπηρεσίας που διενεργεί 
την προμήθεια, άλλως καταστρέφονται από οριζόμενη 
προς τούτο επιτροπή. 

13. Η αξία των δειγμάτων και αντιδειγμάτων που λαμβά- 

νεται από τις επιτροπές παραλαβής, βαρύνει τους προμη¬ 
θευτές και δεν καταβάλλεται. 

14. Εφόσον από τη σύμβαση προβλέπονται και εργα¬ 
στηριακοί έλεγχοι, αυτοί διενεργούνται από το Γ.Χ.Κ. ή 
από οποιοδήποτε άλλο εργαστήριο που ανήκει στο δημό¬ 
σιο τομέα, ανάλογα με τη φύση του προς προμήθεια υλι¬ 
κού και τη,μορφή του ελέγχου. 

15. Σε περίπτωση που ο προμηθευτής διαφωνεί με το 
αποτέλεσμα των εργαστηριακών εξετάσεων, μπορεί να 
ζητήσει εγγράφως κατ’ έφεση εξέταση των οικείων αντι- 
δειγμάτων. Η κατ’ έφεση εξέταση γίνεται ύστερα από το 
έγγραφο της Υπηρεσίας, από το Γ.Χ.Κ. ή σε περίπτωση 
που λόγω της φύσεως του υλικού ή της μορφής του ελέγ¬ 
χου, το Γ.Χ.Κ. δεν μπορεί να ανταποκριθεί στον έλεγχο, ή 
κατ’ έφεση εξέταση γίνεται από οποιοδήποτε άλλο εργα¬ 
στήριο του δημόσιου τομέα, εκτός από το εργαστήριο που 
διενήργησε την αρχική εξέταση. Στην περίπτωση που δεν 
υπάρχει άλλο κατάλληλο εργαστήριο από αυτό που διε- 
νήργησε τον αρχικό έλεγχο, ή κατ’ έφεση εξέταση γίνεται 
σε αυτό, αλλά με εξεταστή του Γ.Χ.Κ. ή άλλου φορέα. Ο 
προμηθευτής υποχρεούται να καταθέσει το προβλεπό- 
μενο για την περίπτωση παράβολο. Το αίτημα του προμη¬ 
θευτή για την κατ’ έφεση εξέταση πρέπει να υποβάλλεται 
μέσα σε ανατρεπτική προθεσμία είκοσι (20) ημερών από 
τη γνωστοποίηση σ’ αυτόν των αποτελεσμάτων της αρχι¬ 
κής εξέτασης κατ’ έφεση εξέταση μπορεί να γίνει και αυ- 
τεπάγγελτα με απόφαση του Δ.Σ. της Υπηρεσίας που διε¬ 
νεργεί την προμήθεια, μέσα σε είκοσι (20) ημέρες από τη 
λήψη του πρωτοκόλλου της επιτροπής παραλαβής. Κατά 
την κατ’ έφεση εξέταση παρίσταται εκπρόσωπος του φο¬ 
ρέα, υποχρεωτικά δε καλείται να παραστεί, εφόσον το 
επιθυμεί και ο προμηθευτής. Εάν κατά τη διενέργεια της 
κατ’ έφεσης εξέτασης υπάρχει διαφωνία από τον εκπρό¬ 
σωπο της Υπηρεσίας που διενεργεί την προμήθεια ή τον 
προμηθευτή, σε τεχνικό θέμα (όπως εφαρμοζομένη μέ¬ 
θοδος εξέτασης, χρήση οργάνων) αυτή διατυπώνεται με 
σαφήνεια σε σχετικό πρωτόκολλο, η δε υπόθεση παραπέ- 
μπεται στο Ανώτατο Χημικό Συμβούλιο για γνωμάτευση. 
Το αποτέλεσμα της κατ’ έφεση εξέταση είναι υποχρεω¬ 
τικό και τελεσίδικο και για τα δύο μέρη. 

Αρθρο 35 
Ανωτέρα βία 

1. Σε περίπτωση ανωτέρας βίας ή απόδειξη αυτής βαρύ¬ 
νει εξ ολοκλήρου τον προμηθευτή. 

2. Ο προμηθευτής που επικαλείται ανωτέρα βία υπο- 
χρεούται μέσα σε είκοσι (20) ημέρες από τότε που συνέ- 
βησαν τα περιστατικά που συνιστούν την ανωτέρα βία, να 
αναφέρει εγγράφως αυτά και να προσκομίσει στην Υπη¬ 
ρεσία τα απαραίτητα αποδεικτικά στοιχεία. 

3. Σε περίπτωση που ο προμηθευτής μέσα στην ανω¬ 
τέρω προθεσμία δεν αναφέρει τα περιστατικά και δεν 
προσκομίσει τα απαιτούμενα αποδεικτικά στοιχεία, στε¬ 
ρείται του δικαιώματος να επικαλεσθεί την ύπαρξη ανωτέ¬ 
ρας βίας. 

Αρθρο 36 
Επίλυση διαφορών 

1. Ο προμηθευτής, ως προς τη διακήρυξη και σύμβαση 
υπάγεται στην αρμοδιότητα των δικαστηρίων της έδρα της 
Αρχής που διενεργεί την προμήθεια. 


2. Στη διακήρυξη ή σύμβαση, μπορεί να ορίζεται για την 
επίλυση διαφορών, αντί της προσφυγής στα δικαστήρια η 
προσφυγή των συμβαλλομένων σε διαιτησία, που ορίζεται 
από την ισχύουσα κάθε φορά σχετική νομοθεσία, αποφά¬ 
σεις της διαιτησίας είναι υποχρεωτικές για τους συμβαλ- 
λομένους. 

ΚΕΦΑΛΑΙΟ Δ' 

ΑΝΑΔΕΙΞΗ ΠΡΟΜΗΘΕΥΤΩΝ ΑΠΟ ΤΙΣ ΝΟΜΑΡΧΙΕΣ 

Άρθρο 37 

Ανάδειξη Προμηθευτών 

1. Για τις ανάγκες σε τρόφιμα των Ιδρυμάτων του Δημο¬ 
σίου και των Νομικών Προσώπων Δημοσίου Δικαίου και σε 
πετρελαιοειδή του Δημοσίου και των Νομικών Προσώπων 
Δημοσίου Δικαίου, οι Νομαρχιακές Υπηρεσίες Εμπορίου, 
προκηρύσσουν διαγωνισμούς για την ανάδειξη προμηθευ¬ 
τών των ειδών αυτών, με βάση την προσφερδμενη έκ¬ 
πτωση επί της τιμής του είδους, για ορισμένο χρονικό διά¬ 
στημα, κατά κανόνα ενός έτους. 

2. Στην ανωτέρω ρύθμιση μπορούν να υπαχθούν, 
ύστερα από αίτησή τους στον οικείο Νομάρχη το Κ.Κ.Ο.Ν. 
και όλες οι υπηρεσίες αυτού που περιγράφονται στο άρ¬ 
θρο 1 του παρόντος. 

3. Προμηθευτής αναδεικνύεται εκείνος που προσφέρει 
το μεγαλύτερο ποσοστό έκπτωσης, εφόσον το προσφε- 
ρόμενο είδος είναι εντός των τεχνικών προδιαγραφών και 
των λοιπών όρων της διακήρυξης, σε συνδυασμό με τις 
λοιπές σχετικές διατάξεις του παρόντος. 

Άρθρο 38 

Υπολογισμός ποσοστού έκπτωσης 

1. Στις διακηρύξεις διαγωνισμών για την ανάδειξη προ¬ 
μηθευτών ειδών των οποίων οι τιμές είναι εκτός διατίμη¬ 
σης; περιλαμβάνεται όρος, σύμφωνα με τον οποίο: 

α. Το ποσοστό έκπτωσης στα εκατό (%) υπολογίζεται 
στη νόμιμα διαμορφούμενη κάθε φορά μέση τιμή λιανικής 
ή χονδρικής πώλησης του είδους, την ημέρα παράδοσής 
του και που αντιστοιχεί στην ποιότητα και σε κάθε άλλο 
χαρακτηριστικό γνώρισμά του. 

β. Στις περιπτώσεις στις οποίες, τόσο η ανώτερη όσο 
και η κατώτερη τιμή, βρίσκονται χαρακτηριστικά πέρα από 
τις τιμές που προσφέρονται στην αγορά (ακραίες περι¬ 
πτώσεις) αυτές δεν υπολογίζονται στη διαμόρφωση της 
μέσης τιμής, αλλά λαμβάνεται υπόψη η αμέσως προηγού¬ 
μενη (ανώτερη ή κατώτερη). 

γ. Στις περιπτώσεις που είναι αδύνατος ο προσδιορι¬ 
σμός κάποιου χαρακτηριστικού γνωρίσματος του είδους 
(όπως προέλευση, τύπος) από το οποίο εξαρτάται η τιμή, 
το είδος αποτιμάται στην κατώτερη τιμή, από την οποία 
και αφαιρείται η έκπτωση. 

2. Για τα είδη που τελούν σε καθεστώς διατίμησης, το 
ποσοστό έκπτωσης ένα εκατό (%) θα υπολογίζεται στην 
τιμή διατίμησης που ισχύει κάθε φορά κατά την ημέρα πα¬ 
ράδοσης του είδους. 

Άρθρο 39 

θεώρηση τιμολογίων 

Τα τιμολόγια, όσον αφορά την κανονικότητα της τιμής, 
θεωρούνται μέσα σε δέκα ημέρες. 

α) Από τις Υποδιευθύνσεις Αγορανομίας Αθηνών και 
Πειραιώς για την Αθήνα, τον Πειραιά, τη Δυτική Αττική και 
Ανατολική Αττικής. 

β) Από τις κατά τόπους Νομαρχιακές Υπηρεσίες Εμπο¬ 
ρίου για τους άλλους Νομούς της χώρας, εφόσον η έδρα 
του Ιδρύματος βρίσκεται στην πρωτεύουσα του Νομού ή 
δεν απέχει από αυτή περισσότερο από 30 χιλιόμετρα με 
βάση τις τιμές που διαμορφώνονται στην πρωτεύουσα του 
Νομού. 

γ) Από τις κατά τόπους Αστυνομικές Αρχές εφόσον η 
έδρα του ιδρύματος απέχει περισσότερο από 30 χιλιόμε¬ 
τρα από την πρωτεύουσα του Νομού ή σε νησιά (εκτός 
κρήτης, Εύβοιας και εκείνων στα οποία εδρεύει η πρωτεύ¬ 
ουσα του Νομού) και με βάση τις τιμές που διαμορφώνο¬ 
νται στην έδρα της Αστυνομικής Αρχής. Για τα νησιά στα 
οποία εδρεύει η πρωτεύουσα του Νομού και τα νησιά 
Κρήτη και Εύβοια, ισχύουν τα οριζόμενα από την προηγού¬ 
μενη παράγραφο β. 

ΚΕΦΑΛΑΙΟ Ε' 

ΕΙΔΙΚΕΣ ΔΙΑΤΑΞΕΙΣ 
Αρθρο 40 

Συγκρότηση συλλογικών οργάνων 

1. Η αξιολόγηση των αποτελεσμάτων των διαγωνισμών 
και απ' ευθείας ανάθεσης γίνεται από επιτροπές. 

Οι επιτροπές συγκροτούνται με απόφαση του Διοικητι¬ 
κού Συμβουλίου της Υπηρεσίας που διενεργεί το διαγωνι¬ 
σμό. 

Οι επιτροπές είναι πενταμελείς, συγκροτούνται από 
υπαλλήλους που υπηρετούν με οποιαδήποτε σχέση εργα¬ 
σίας στην Υπηρεσία που διενεργεί την προμήθεια ή σε άλ¬ 
λους φορείς του δημόσιου τομέα και λειτουργούν σύμ¬ 
φωνα με τις ισχύουσες κάθε φορά διατάξεις περί συλλογι¬ 
κών οργάνων. 

Στις ανωτέρω επιτροπές μπορούν να συμμετέχουν και 
μέλη των Διοικητικών Συμβουλίων με την προϋπόθεση ότι 


δεν αποτελούν πλειοψηφία. 

Οι επιτροπές γνωμοδοτούν πέραν των θεμάτων αξιολό¬ 
γησης προσφορών και για κάθε θέμα που προκύπτει κατά 
την εκτέλεση των συμβάσεων. 

Με την απόφαση καθορίζονται η αρμοδιότητα και το 
έργο της επιτροπής, η σύνθεση καθώς και ο συγκεκριμέ¬ 
νος διαγωνισμός (ή απευθείας ανάθεση) που πρόκειται να 
διενεργήσει. 

Όταν ο διαγωνισμός είναι πρόχειρος, οι επιτροπές είναι 
τριμελείς και ισχύουν τα αναφερόμενα για τις πενταμελείς 
επιτροπές. 

Άρθρο 41 

Αποκλεισμός προμηθευτού 

Με απόφαση του Δ.Σ. της Υπηρεσίας που διενεργεί την 
προμήθεια, ύστερα από γνωμοδότηση της αρμόδιας επι¬ 
τροπής, μπορεί να αποκλεισθεί ο προμηθευτής από συ¬ 
γκεκριμένη προμήθεια, λόγω ανάρμοστης συμπεριφοράς 
σε διαδικασία προμήθειας. 

Άρθρο 42 

Αναθεώρηση Αποφάσεων ' 

Ο προμηθευτής μπορεί κατά των αποφάσεων που επι¬ 
βάλλουν κυρώσεις σε βάρος του, να υποβάλλει αίτηση 
αναθεώρησης μέσα σε ανατρεπτική προθεσμία τριάντα 
(30) ημερών, από την ημερομηνία κοινοποίησης της σχετι¬ 
κής απόφασης. 

2. Σχετικά με το αίτημα αναθεώρησης αποφασίζει το 
Διοικητικό Συμβούλιο της Υπηρεσίας που διενεργεί την 
προμήθεια ύστερα από γνωμοδότηση του αρμοδίου οργά¬ 
νου (επιτροπή διενέργειας του διαγωνισμού ή επιτροπή 
παραλαβής). Η απόφαση αυτή είναι και τελεσίδικη. 

Αθήνα, 10 Νοεμβρίου 1994 

Ο ΥΠΟΥΡΓΟΣ 

ΕΜΜ. ΣΚΟΥΛΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καττοδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΟΠ 

λειτουργούν καθημερινά από Θ.ΟΟ' έως 13.00' 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

*Τμήμα πληροφόρησης: Για τα δημοσιεύματα των ΦΕΚ Σολ ωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


' Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 15.000 

Δρχ. 

750 

β) » » 

» Β 

» 30.000 

» 

1.500 

γ) » »- 

» Γ' 

» 10.000 

» 

500 

δ) » » 

» Δ' 

» 30.000 

» 

1.500 

ε) » » 

» Αναπτυξιακών Πράξεων 

» 20.000 

» 

1.000 

στ) » » 

» Ν.Π.Δ.Δ. 

» 10.000 

» 

500 

ζ) » » 

» ΠΑΡΑΡΤΗΜΑ 

» 5.000 

» 

250 

η) » » 

» Δελτ. Εμπ & Βιομ. Ιδ. 

» 10.000 

» 

500 

θ) » » 

» Αν. Ειδικού Δικαστηρίου 

» 3.000 

» 

150 

ι) » » 

» Α.Ε. & Ε.Π.Ε. 

» 200.000 

» 

10.000 

ια) Για όλα 

τα Τεύχη εκτός ΤΑΕ-ΕΠΕ 

» 100.000 

» 

5.000 


Κωδικός αριθ. κατάθεσης στο Δημόσιο Ταμείο 3512 


Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







